ועדת החוקה, חוק ומשפט, כנסת 23, פרוטוקול מספר 136, 2020-11-04 09:25

יעקב אשר: בוקר טוב לכולם.

יעקב אשר: אני פותח את הישיבה בנושא הצעת חוק סמכויות מיוחדות להתמודדות עם נגיף הקורונה החדש (תיקון מס' 3) (אזור תיירות מיוחד – העיר אילת או אזור עין בוקק-חמי זוהר), הצעת חוק ממשלתית שמוזגה עם הצעת החוק של חברי הכנסת איתן גינזבורג, מכלוף מיקי זוהר, מיקי חיימוביץ', משה ארבל, מתן כהנא, אלי אבידר, מאיר כהן וניצן הורוביץ, אפשר ממש לומר מקיר לקיר.

יעקב אשר: בעזרת השם, היום אנחנו נאשר את החוק הזה.

יעקב אשר: אני מקווה מאוד שהוא יגיע היום גם למליאה לקריאה שנייה ושלישית.

יעקב אשר: שלום לראש העיר, שכבר שלושה ימים נמצא בירושלים.

יעקב אשר: הכול בסדר בעיר בינתיים?

יעקב אשר: בציפייה דרוכה?

מאיר יצחק הלוי: בירושלים כן...

יעקב אשר: לכן ברשות החברים, אני אבקש לוותר היום על הצעות לסדר – מיקי, אני רואה שאתה כאן.

מיקי לוי: בשביל אילת, אני מוכן לוותר על הכול, קדימה הצבעה.

יעקב אשר: בדיוק, אז לפני ההצבעה אנחנו צריכים - - -

שלמה קרעי: אבל סלע המחלוקת נשאר.

יעקב אשר: אתה מדבר עכשיו כאחראי על המחלוקות?

יעקב אשר: תן לי בבקשה להסביר.

יעקב אשר: אתה מחפש מחלוקת?

יעקב אשר: אתה לא יכול יום אחד בלי מחלוקת?

יעקב אשר: יום אחד בוא נלך כולם ביחד.

יעקב אשר: אין מחלוקת.

יעקב אשר: סדרי הדיון – אנחנו צריכים להקריא חלקים שעדיין לא קראנו אתמול, לסיים את ההקראה, ואז לחזור לנקודות מסוימות רק עם הניסוח כדי לומר אותן.

יעקב אשר: אני מקווה מאוד שנסיים את זה מהר כדי שנוכל לרוץ לנסחות ולהביא איזושהי בשורה לתושבי אילת ולעובדים בעין בוקק וכמובן בכלל לכלכלה.

יעקב אשר: בואו נתקדם.

קארין אלהרר: היו שינויים בהסכמות?

יעקב אשר: לא, הדברים שדיברנו עליהם אתמול, שלחנו אותם אתמול, והם נמצאים כאן.

יעקב אשר: יש חילוקי דעות עם משרדי הממשלה.

יעקב אשר: זאת הצעת הוועדה, שאני מקווה וחושב שהיא מאוזנת ונכונה.

קארין אלהרר: ההצעה שלפנינו היא בהסכמה עם הממשלה?

יעקב אשר: אני לא יודע.

קארין אלהרר: אוקי, לא חייבים שתהיה הסכמה, רק לדעת.

יעקב אשר: כן, וגם לא חייבים לשאול כל דבר.

קארין אלהרר: זה נכון.

יעקב אשר: בבקשה אדוני היועץ המשפטי, הבמה שלך.

גור בליי: אתמול הוועדה דנה במרבית הצעת החוק.

גור בליי: יש סעיפים שעוד לא הגענו אליהם.

גור בליי: נתחיל לקרוא ולהציג את הסעיפים שנותרו ושטרם הוקראו, ולאחר מכן נחזור ונסביר את התיקונים שנעשו בעקבות הדיונים בוועדה אתמול שמוצהבים בנוסח לפניכם.

גור בליי: אני אתחיל מראש עמוד 8, זה מה שעוד לא קראנו אתמול.

גור בליי: אנחנו בסעיף שעוסק בהנחיות לגבי הבדיקות למי שיוצא או נכנס לאזור.

גור בליי: סעיף (ג) אומר כך: אתם רוצים להגיד על סעיף (ג) כמה מילים?

דודו קובנסיאנו: אורח הגיע לכמה ימים להתארח בבית מלון.

דודו קובנסיאנו: הוא רצה אחרי יומיים, שלושה לקפוץ לתמנע ולחזור.

דודו קובנסיאנו: אנחנו רוצים שלא יצטרך שוב לעבור בדיקה, אלא להציג את אישור שהייתו והזמנתו בבית המלון, ובנוסף את הבדיקה שעבר כתנאי להיכנס בהתחלה לאזור ולמלון.

יואב סגלוביץ': למה למלון?

יואב סגלוביץ': לאזור מספיק, לא?

דודו קובנסיאנו: אישור הזמנה שלו.

יואב סגלוביץ': אם אני רוצה להגיע לאילת ולא ללכת למלון?

דודו קובנסיאנו: אנחנו מדברים על אורח של בית מלון שיצא.

יואב סגלוביץ': גם אם אני לא אורח בבית מלון אלא ישן בחוף, זה לא משנה, יש לי בדיקה שתקפה ל-72 שעות, זה לא קשור.

דודו קובנסיאנו: אם אתה נמצא כבר ארבעה ימים, לכאורה לא תוכל להיכנס עם הבדיקה.

יואב סגלוביץ': אני אומר לכם לנתק את הקשר למלון.

יואב סגלוביץ': אם ביצעתי בדיקה, נכנסתי לעיר וישנתי בחוף, לא במלון, מותר.

קארין אלהרר: בחושה.

יואב סגלוביץ': מותר, זה לא אסור.

יואב סגלוביץ': חברים, זה לא אסור.

יואב סגלוביץ': היום אני יכול להיכנס לאילת – לא מורידים את היכולת להיכנס לאילת, אלא מאפשרים.

יואב סגלוביץ': לכן אני אומר שזה לא נכון להציג את הדברים כמו שהצגתם אותם, לפחות במלל.

יואב סגלוביץ': אני הגעתי לאילת וביצעתי בדיקת קורונה ואני ישן בחוף ונוסע לתמנע וחוזר, זה אותו כנ"ל, אין הבדל.

יואב סגלוביץ': התנאי הוא לא כניסה למלון, אלא כניסה לעיר עם בדיקה.

סתיו קבלו: זאת סוגיה שעלתה, אבל הבעייתיות היא שברגע שיש לך הזמנה של מלון, יש לנו איזושהי סטמפה - - -

יואב סגלוביץ': אני אומר לכם תעצרו פה, ואני אומר פה גם ליועץ המשפטי לממשלה, לאייל – אנחנו מנטרים את העיר אילת.

יואב סגלוביץ': אילת לא במצור.

יואב סגלוביץ': אני יכול לישון בחוף, אני יכול לישון אצל המשפחה, אני יכול לישון אצל החברים, אני יכול הכול, ובתנאי שאני עושה בדיקה, זה הכלל.

דודו קובנסיאנו: אבל אז אין לך בקרה.

דודו קובנסיאנו: ברגע שאתה מציג אישור שהיית באיזשהו בית מלון, יודעים שנכנסת ומתי - - -

יואב סגלוביץ': תעצור שנייה, לא הלכתי לבית מלון, הלכתי לבקר את סבתא שלי, מה זה משנה?

דודו קובנסיאנו: ויצאת, וכשאתה רוצה להיכנס והאישור שלך כבר פג תוקפו - - -

יואב סגלוביץ': אם הוא פג ועברו 72 שעות, אין שאלה.

דודו קובנסיאנו: אנחנו מדברים על סיטואציה שבמסגרתה אני נמצא חמישה ימים בבית מלון, ואחרי 72 שעות אני עדיין נשאר בבית מלון, יצאתי שנייה למצדה וחזרתי.

דודו קובנסיאנו: למרות שפג תוקפה של הבדיקה, אם אני מראה אישור שאני אורח בבית המלון ואת הבדיקה שעברתי אז - - -

יואב סגלוביץ': מה ההבדל מבחינה אפידמיולוגית בין מלון לבין חוף ים?

יואב סגלוביץ': אני במלון, יצאתי לתמנע ועברו 72 שעות, אני צריך לעשות בדיקה?

סתיו קבלו: הנחת המוצא הייתה שכאשר אדם מגיע לאילת, נגיד לחמישה ימים, במהלך חמשת הימים האלה לא יהיה לו איפה להיבדק עוד פעם.

סתיו קבלו: אם עכשיו הוא יוצא לתמנע, איפה מצפים שיעשה את הבדיקה?

יואב סגלוביץ': אני שואל שאלה כללית, אל תספרו לי סיפור.

יואב סגלוביץ': אני רוצה לדעת את העובדות.

יואב סגלוביץ': אני מתארח בבית מלון ויצאתי לתמנע.

יואב סגלוביץ': עברו 72 שעות, אני יכול להיכנס לאילת כי יש לי ואוצ'ר למלון.

סתיו קבלו: נכון.

יואב סגלוביץ': אותו מצב, באתי לאילת, ישנתי בחוף הים, יצאתי אחרי 72 שעות, מה קורה אתי אז כשאני רוצה לחזור לאילת?

מיקי לוי: כלום, נכנס חופשי.

איל זנדברג: על פי החוק אתה צודק.

איל זנדברג: לפי נוסח החוק, הצעת החוק כפי שהיא עכשיו, להבנתי, אורח שאינו מוגדר כאורח במלון יצטרך לעבור שוב בדיקה, אולי בדיקה מהירה.

יואב סגלוביץ': אני מבקש לתקן את זה.

יואב סגלוביץ': אני לא סתם שואל את השאלה, אני מבקש לתקן את זה.

יואב סגלוביץ': אני מבקש לייצר שוויון בדברים האלה.

יואב סגלוביץ': הרי מה ההבדל, אם אני הולך לסבתא שלי זה פחות חשוב מללכת למלון?

מאיר יצחק הלוי: גם אם אני אהיה ממש עלוקה, אני אומר עוד פעם שהמטרה של החוק הזה היא תושבי העיר אילת.

מאיר יצחק הלוי: אם זה עוד לא ברור, אני אבהיר את הדברים.

מאיר יצחק הלוי: המטרה של החוק הזה היא המצב הקשה של תושבי אילת, שנמצאים במצב הקשה ביותר ב-50 שנה האחרונות.

מאיר יצחק הלוי: לכן התיירות היא אמצעי, לא המטרה הקדושה.

מאיר יצחק הלוי: המטרה הקדושה היא תושבי העיר אילת.

מאיר יצחק הלוי: מאז אתמול, אני מקבל אלפי הודעות מהתושבים שלי, שאומרים: אם אתם חושבים שגם לא נעבוד חצי שנה וגם העסקים יהיו סגורים וגם תסגרו לנו את העיר וגם לא נוכל לצאת, בואו נעבור לעקבה ונהיה שלוחה של עקבה.

יעקב אשר: אדוני ראש העיר, אנחנו אתך בעניין.

מאיר יצחק הלוי: אני חייב לחדד את זה, כדי שתהיה כאן איכות החלטה לא מנותקת.

מאיר יצחק הלוי: המטרה היא תושבי העיר אילת, 67,000 תושבים שאוכלים בוסר ומרורים בחצי שנה האחרונה, זו המטרה.

מאיר יצחק הלוי: האמצעי הוא בין היתר טיפוח הכלכלה.

מאיר יצחק הלוי: גם לי יש סמכות על פי חוק, אני חושב שאני לא טועה שצריך לשאול את ראש הרשות.

מאיר יצחק הלוי: אז אני אומר פה עכשיו, אדוני היושב-ראש, היה ולא יאפשרו פתיחת מסחר ואטרקציות וכל מה שקשור לאילתים, ואם לא יהיו לנו חופש פעולה ונהיה אסירים בתוך העיר, לא יהיה חוק.

מאיר יצחק הלוי: חשוב מאוד, אנחנו לא באים עכשיו להתפלמס פה בסעיף אחד או שניים ולשרת רק את התייר שמגיע.

מאיר יצחק הלוי: לא, התייר הוא אמצעי כדי שתהיה פה כלכלה.

מאיר יצחק הלוי: אם זה עושה לו טוב, זו תרומתה של העיר אילת, אבל בואו נזכור למה אנחנו מכוונים.

מאיר יצחק הלוי: אנחנו קצת מתבלבלים.

מאיר יצחק הלוי: אני אחזור עוד פעם, ואני מצטער אם אנג'ס לכם היום, המטרה היא תושבי העיר אילת שהם מרוסקים, הם הפכו להיות תושבים של האגף לשירותים חברתיים, מתחילה הגירה שלילית, אין להם מה לאכול.

מאיר יצחק הלוי: אנחנו מחלקים אלפי מנות מזון כל יום.

מאיר יצחק הלוי: זו המטרה.

מאיר יצחק הלוי: אני אומר את זה לכל היועצים המשפטיים שיזכרו את זה.

מאיר יצחק הלוי: עכשיו נראה איך מייצרים להם אופק, מעלים להם חיוך, נותנים להם פרנסה וכלכלה.

מאיר יצחק הלוי: זו הפכה להיות עיר רווחה.

אוסנת הילה מארק: אם נפתח את העיר אילת ויגיעו לשם תיירים והמסחר סגור והכול סגור, מה עשינו?

אוסנת הילה מארק: לא עשינו דבר.

יעקב אשר: אבל הצעת החוק לא מדברת על זה.

מיקי לוי: זה לא בתוך זה.

יעקב אשר: מיקי, אתה קראת את ההצעה?

מיקי לוי: כן, זה לא בתוך זה.

יעקב אשר: אתה לא קראת.

שלמה קרעי: קראנו, אנחנו רק מאפשרים לפי ההצעה לממשלה לקבל החלטה.

מיקי לוי: שמעת?

יעקב אשר: זה נוסח שאנחנו יודעים לחיות אתו והוא נכון.

אוסנת הילה מארק: לא, אבל אני לא יודעת אם ראש העיר יכול לחיות אתו.

יעקב אשר: גם ראש העיר יודע לחיות אתו.

שלמה קרעי: לא, הוא לא יודע לחיות אתו.

אוסנת הילה מארק: ראש העיר, אתה יודע לחיות עם הנוסח הזה?

מאיר יצחק הלוי: אנחנו העדפנו, ואמרתי פה שאנחנו מעדיפים שזה יהיה חלק מההכרזה.

מאיר יצחק הלוי: אם בכפוף להכרזה, בד בבד עם ההכרזה מדברים על הפתיחה, עם זה אנחנו יודעים לחיות.

יעקב אשר: יפה, וזה מה שכתוב כאן.

מאיר יצחק הלוי: זה צריך להיות בד בבד, תוך כדי.

קארין אלהרר: זה לא מה שכתוב.

שלמה קרעי: אדוני היושב-ראש, זה לא מה שכתוב כאן.

שלמה קרעי: הוא אומר לך שעם ההכרזה צריך לאפשר – זה כמו הסיפור עם הסוכה 50% או 51%, הדברים צריכים להיות ברורים.

יעקב אשר: כמו עם הסוכה, אני מציע לך ללמוד את הדברים.

יעקב אשר: אני מציע לך דבר אחד, אם אתה יכול להביא כרגע את האישור של שר הבריאות.

שלמה קרעי: גם לזה אין אישור.

יעקב אשר: אז בסדר, לא יהיה אישור לכלום.

שלמה קרעי: אבל גם לזה אין אישור, אז שלא יהיה, מה שווה לפתוח מלון בלי שתפתח אטרקציה במלון?

שלמה קרעי: גם ראש העיר אומר לך את זה.

שלמה קרעי: בשביל מה?

שלמה קרעי: הכול מיותר, אתה שומט את הקרקע מתחת לכל המנגנון הזה.

יעקב אשר: אני מוכן ללכת על כל הצעה, אבל בסופו של דבר, למרות שאני נחשב היום אויב משרד הבריאות, לצערי הרב, אני הולך בצורה שהיא נכונה.

יעקב אשר: אתמול אנחנו דיברנו, זה הנוסח שהתכווננו אליו.

יעקב אשר: אנחנו לא רוצים לעשות חיוב מלא, כי אז אנחנו מפוצצים את הכול.

יעקב אשר: עם כל הכבוד, אני אתן לכם הפסקה חמש דקות להתייעצות סיעתית.

אוסנת הילה מארק: לא צריך התייעצות.

יעקב אשר: אם יש הסכמה של משרד הבריאות על העניין הזה, אני הולך אתכם.

אוסנת הילה מארק: לא צריך התייעצות, רק שאלה לראש העיר.

אוסנת הילה מארק: ראש העיר, האם אתה יכול לחיות עם החוק הזה שהולכים עכשיו להעביר, או שאתה אומר:

אוסנת הילה מארק: אתם פותחים את העיר אילת אבל בעצם היא סגורה?

אוסנת הילה מארק: אנחנו רוצים הבהרה לזה, אנחנו אתך.

יעקב אשר: עוד לא שמעתם את זה, עוד לא קראנו את זה.

אוסנת הילה מארק: אנחנו קראנו.

שלמה קרעי: אנחנו כל דיון פה.

איתן גינזבורג: אבל יש הצעה חדשה שגובשה אתמול בערב.

שלמה קרעי: קראתי את ההצעה החדשה, זה לא השתנה, זה אותו נוסח שהיה גם אתמול - - -

מאיר יצחק הלוי: אני יושב פה מיום שלישי ובאמת התגלגלו פה הרבה מאוד החלטות.

מאיר יצחק הלוי: אתמול התכנסו היועצים המשפטיים ואתמול בלילה שלחו לי ברוב טובם את ההצעה ויש לנו הצעות על ההצעה, גם לי יש יועצים משפטיים, אבל לי יש בעיקר 67,000 תושבים שמדברים אתי, הם הדבר הכי חשוב שיש לי.

מאיר יצחק הלוי: יש כאן כמה בעיות מרכזיות מבחינתנו.

מאיר יצחק הלוי: בעיית הבעיות זה נושאים שיסגרו יושב הראש עם שר הבריאות.

מאיר יצחק הלוי: אני לא יודע להתערב בבעיה הזאת, אני מקווה שתפתרו את הבעיה.

יעקב אשר: איזה בעיה?

מאיר יצחק הלוי: התוספת - - -

יעקב אשר: לא, אני מדבר אתך על הדברים האלה.

מאיר יצחק הלוי: אני מקווה שלא על מזבח הפוליטיקה העיר הזאת תהיה קורבן.

יעקב אשר: על איזה מזבח?

יעקב אשר: איזה פוליטיקה?

אוסנת הילה מארק: אין כאן בכלל פוליטיקה, כולם רוצים לעזור לך, אדוני ראש העיר.

יעקב אשר: אני חושב שכרגע כולכם עושים נזק לחוק הזה ועושים נזק לתושבים, אבל מאחר שניסיוני הפוליטי הוא דל - - -

אוסנת הילה מארק: אם ראש העיר אומר שהוא חי בשלום עם החוק הזה, מי אנחנו?

מאיר יצחק הלוי: רק תני לי לענות.

שלמה קרעי: הוא לא אומר.

אוסנת הילה מארק: אנחנו מנסים להרים לך להנחתה.

מאיר יצחק הלוי: יש שלושה נושאים.

מאיר יצחק הלוי: נושא אחד לא נמצא במגרש, אני יודע לטפל בו, אני אשתדל עד כמה שאני אוכל, וזה אותו נושא בין הוועדה לבין - - -

יעקב אשר: לא שאלו אותך על זה.

מאיר יצחק הלוי: אני לא מתעסק בזה, אני לא חבר כנסת, אני ראש עירייה.

מאיר יצחק הלוי: דבר שני זה פתיחת כל אזורי המעטפת התיירותית.

מאיר יצחק הלוי: אני אומר ליועצים המשפטיים שגם חנות המכולת היא בעלת זיקה תיירותית.

מאיר יצחק הלוי: גם החוג במתנ"ס – אני ניהלתי את רשת המתנ"סים.

מאיר יצחק הלוי: כשהיה משבר בתיירות, לא היו חוגים במתנ"ס.

מאיר יצחק הלוי: יש זיקה, הכול תלוי תיירות, חשוב שנבין שאנחנו 100% תיירות.

מאיר יצחק הלוי: דבר שלישי, דיבר על זה יואב סגלוביץ – לא נאפשר מצב שנהיה כלואים בתוך עירנו בלי לאפשר לנו תנועה.

מיקי לוי: יואב מנסה לשחרר אתכם.

מאיר יצחק הלוי: יש חד-יומי, יש משימות שאנשים באים והולכים.

מאיר יצחק הלוי: אמרתי שאם מישהו בא אלי להתארח ליותר משלושה, ארבעה ימים, דינו כאילו התארח בבית מלון.

מאיר יצחק הלוי: זה מקובל, למעט אם זאת המשפחה הגרעינית שדנו בה אתמול, אני אומר מה דעתי.

גור בליי: אנחנו רצינו להכניס את זה, אבל הממשלה לא הסכימה.

מאיר יצחק הלוי: בריאותם של תושבי אילת יקרה לי לפחות כמו שהיא יקרה למי שיושב פה, אני מניח שקצת יותר, ולכן אנחנו נמצאים היום עם 12 חולים בעיר של 67,000 תושבים.

מאיר יצחק הלוי: זה אומר שיש כאן עיר שמתנהל, זאת לא עיר פרטאצ'ית.

מאיר יצחק הלוי: זו עיר שמקפידה לאורך כל התקופה.

יעקב אשר: אני רוצה להעביר היום את החוק.

יעקב אשר: אני מציע לחבריי, שחלקם היו אתמול בדיון וחלקם לא.

יעקב אשר: אני קודם כל רוצה להזכיר לכם, שאנחנו התחלנו את הדיון בעמדה הזאת, אבל אנחנו חיים בשולחן עגול ואנחנו מנסים, למרות שעדיין אין הסכמות גם על זה, אבל יש דברים שאני יודע ללכת איתם.

יעקב אשר: זו הייתה רוח הדברים בוועדה.

יעקב אשר: יש פה עוד חברים בוועדה, יש את מגישי החוק וכו'.

יעקב אשר: אני מציע שאת הנקודות שאתם העליתם תשימו כהסתייגויות.

מיקי לוי: יש הזמנות לסוף שבוע.

מיקי לוי: אם זה לא יעבור היום, יהיה פיצוץ, מה קרה לכם?

מיקי לוי: תעזבו את ההסתייגויות.

יעקב אשר: זה נכון שבהצעה כרגע זה לא מופיע כחובה אוטומטית של הממשלה באותו רגע לפתוח את כל הדברים, אבל כן נסללת פה הדרך ויותר ממתווה את הדבר הזה.

יעקב אשר: אמר ראש העיר דבר אחד נכון, הוא אמר מקודם שזה תלוי בהסכמת ראש העיר, ואם לא תהיה הסכמת ראש עיר, לא יהיה חוק.

יעקב אשר: אני אעדכן אותך, שאם לא תהיה הסכמת ראש העיר, יכול להיות חוק, אבל לא יהיה יישום שלו.

יעקב אשר: אם ירצו לעשות יישום שלו, יצטרכו את הסכמתך, ושם יהיה לך גם המקום להיאבק בעניין הזה, ואנחנו נהיה אתך.

יעקב אשר: אנחנו גם סללנו את הדרך לזה, והראיה שסללנו – שגם הייתה התנגדות לנוסח הזה, אבל הנוסח הזה הוא הבייס שאני לא מוכן ללכת ממנו.

יעקב אשר: אם תצליחו עוד, אני מוכן לתת לכם פעמיים התייעצות סיעתית, רק תביאו לי אישור.

שלמה קרעי: אני אתך, אדוני יושב הראש.

יעקב אשר: אני מרגיש שאתה אתי לאורך כל הדרך.

שלמה קרעי: מותר שיהיו חילוקי דעות.

יעקב אשר: אלה לא חילוקי דעות, זאת שאלה של פרקטיקה.

שלמה קרעי: אדוני יושב הראש, אני מכבד אותך ומקשיב לך, תקשיב למה שיש לי לומר.

שלמה קרעי: אני בכל אופן מקבל טלפונים מבתי מלון, מהנהלות בתי מלון, שאומרים שאם לפחות בתוך המלון אין אפשרות לאטרקציה רק לאורחי המלון, אף אחד לא יבוא והחופשות יתבטלו, זה לא שווה דבר.

מיקי לוי: בתוך המלון לא צריכים לשאול אף אחד.

שלמה קרעי: לא נכון, אתה מאפשר להם בסעיף 12ג לפתוח בריכת שחיה, בית אוכל ובית תפילה – זה הדבר היחיד שמותר להם, הופעה בתוך המלון לאורחי המלון אסורה.

שלמה קרעי: לכן אני אומר זה לשיקול דעתך.

יעקב אשר: אתה אומר משהו אחר ממה שראש העיר אומר.

יעקב אשר: הוא מדבר על כלל האטרקציות או העסקים.

שלמה קרעי: אני יודע, ועם זה הנוסח שלך בסדר.

יעקב אשר: הוא מדבר על זה וגם הוועדה דיברה על זה, ואתה מדבר על משהו שהוא יותר ספציפי למלון, וגם אני מדבר על זה, אבל אני אומר שזה בא עם הכול, כי ברגע שתהיה אפשרות לעשות כינוסים בתו סגול ובתנאים שתחליט הממשלה, זה יהיה תקף גם למלון.

יעקב אשר: אבל אם נגיד היום שזה יהיה רק במלונות וזה לא יהיה לתושבי העיר, ראש העיר לא יכול לחזור הביתה, הוא לא יכול לחזור לאילת, הוא יצטרך להישאר לישון פה בירושלים.

קארין אלהרר: אפשר להתקדם?

שלמה קרעי: אז אתה אומר שמבחינתך בסופו של דבר הנוסח בלי זה לא יאושר?

יעקב אשר: אמרתי לך אתמול את הלשון התלמודית, קים ליה בדרבה מיניה.

יעקב אשר: אני רק יושב-ראש, יש לי פה חברים, אני לא רוצה לריב איתם.

יעקב אשר: אפשר להתפלמס, אפשר להוציא עוד מילים כאלה ואחרות.

יעקב אשר: אני רוצה להתקדם ולהעביר את זה.

מיקי לוי: מילה, כי באוזניה שלי מנהלי בתי המלון.

מיקי לוי: אדוני היושב-ראש, צריכים להצביע.

מיקי לוי: אפשר למצוא פתרונות בהמשך הדרך.

מיקי לוי: יש אלפי הזמנות לסוף שבוע זה.

מיקי לוי: אם אנחנו לא נצליח להצביע, נגרום נזק נוסף לעיר.

יעקב אשר: לכן אני מבקש לאפשר ליועץ המשפטי להמשיך.

יואב סגלוביץ': רק שיתקנו את מה שהעליתי.

סתיו קבלו: אני רק אחדד, אין עם סעיף (ג) בעיה לגבי התושבים, כי תושב שחוזר, בכל מקרה יכול להגיע ולעשות את הבדיקה בכניסה.

קארין אלהרר: לא תושב חוזר, תייר.

סתיו קבלו: נכון, ההבחנה פה היא בין תייר שמגיע לבית מלון, שם יש לנו איזושהי אסמכתה שמראה ממתי הוא מגיע ועד מתי - -

קארין אלהרר: אסור שתהיה הבחנה.

סתיו קבלו: - - ואז יש לנו אפשרות להגיד שהוא נכנס לפני חמישה ימים, לפני חמישה ימים היו לו 72 שעות.

סתיו קבלו: אנחנו נבחן אופציה שהרשות תוכל - - -

יואב סגלוביץ': אני מתעקש פה.

יואב סגלוביץ': אדם לא יכול להיכנס לשום מקום בעיר, אם אין לו משהו בתוקף של 72 שעות.

יואב סגלוביץ': אם הסיפור הוא אפידמיולוגי, תעשו את השינוי הזה.

יואב סגלוביץ': אני פונה פה ליועץ המשפטי לממשלה ולנציגו, זה פשוט לא הגיוני וגם לא שוויוני.

קארין אלהרר: זה מפלה.

יואב סגלוביץ': אם תגידו שמבחינת

יואב סגלוביץ': כם זה בסדר, אני יורד מזה, כי חבל על הזמן, אני רוצה לקדם את החוק.

איל זנדברג: אני מסכים שיש כאן איזושהי נקודה, שאולי עוד לא התחדדה קודם ואפשר ליישר את זה לאחד משני הכיוונים.

איל זנדברג: הרעיון שמאפשרים לאנשים לצאת מהאזור ולחזור, מה שפארק תמנע בא לאפשר, יותר גמישות לתיירים שמגיעים לעיר, זה מבורך.

איל זנדברג: אפשר היה לוותר על זה, ואז היה איזשהו צמצום במרחב התיירותי ויותר אפידמיולוגיה.

איל זנדברג: אם זה קיים, יש הבדל פיקוחי, והנימוק הוא שקל יותר לדעת על מישהו שהביא אישור על כך שהוא הגיע לבית מלון, בשונה ממישהו שבא לקמפינג.

איל זנדברג: כשאני בא עם האוהל שלי, אין לי אישור מאף אחד שאני יכול להציגו.

איל זנדברג: אולי את זה אפשר לפתור בדרכים אחרות, לייצר פה עוד בירוקרטיה אולי כשנכנסים לאזור, אבל על כל זה לא דנתי עם חבריי.

איל זנדברג: אני מעלה את זה עכשיו ממוחי, זו אופרציה.

איל זנדברג: כשאתה מגיע לאזור, תקבל פשר לייצר עוד בירוקרטיה, זו אופרציה, תקבל "צטלה" מהשוטר או מהפקח בכניסה, ואז תוכל להשתמש בו כדי להציגו.

קארין אלהרר: אבל בלאו הכי אתם צריכים את זה.

יואב סגלוביץ': לא "צטלה", אם ביצעת את הבדיקה, אתה יכול להיכנס ולצאת.

אייל זנדברג: אבל הבדיקה שלך היא בדיקה שהבאת מהבית, 72 שעות קודם.

יואב סגלוביץ': יש לה תאריך תפוגה.

מיקי לוי: מה ההבדל בין כניסה לעיר אילת לבין כניסה לעיר תל אביב?

מיקי לוי: אתם רוצים להכניס אותו לסגר?

מיקי לוי: אני שואל.

יואב סגלוביץ': מאחר שאני העליתי את זה, זה לא הגיוני.

יעקב אשר: אין לנו זמן לחשיבה, יואב.

קארין אלהרר: הבדיקה היא אותה בדיקה.

גור בליי: הסעיף הזה גם מעלה בעיות אפידמיולוגית או חשש להדבקה, כי אותו אדם יכול ללכת לטייל מהמלונות בעין גדי ואולי להידבק ממישהו שבא מירושלים.

גור בליי: אפשר לפתור את הבעיה הזאת ואולי להוריד את החריג הזה.

יעקב אשר: - - - גם תיירים לא יוכלו לצאת - -

גור בליי: - - לא יוכלו לצאת בלי בדיקה נוספת.

יעקב אשר: אני לא מבין, משרד הבריאות קופץ לי על דברים הרבה יותר קטנים, ודווקא הדבר הזה הוא בסדר.

דודו קובנסיאנו: אם יורשה לי, אני כבר אומר לכם, בלי לשמוע את דעתו של משרד הבריאות, שמבחינתו כל יום שאורח ייצא מהעיר ויחזור, הוא יצטרך בדיקה.

דודו קובנסיאנו: בסוף בסוף גם ככה קשות כל ההגבלות האלה - - -

יעקב אשר: אני חושב שגם תייר לא צריך לצאת מהעיר.

איתן גינזבורג: יועמ"ש תיירות, סליחה שאני אומר לך את זה, אבל הרציונל של החוק היא שמי שמגיע לאזור הזה, לא יוצא ממנו.

איתן גינזבורג: זה העיקרון של אי ירוק, אי ירוק שנשארים בו, לא תמנע ולא עין גדי.

יעקב אשר: בדיוק, נכון.

יעקב אשר: לעשות את זה ועוד להפלות את התושבים.

גור בליי: זה בדיוק הקונספט של אי.

דודו קובנסיאנו: בסוף בסוף, לפי איך שהחוק מנוסח, מגיעים לעיר אילת, נכנסים לבית המלון, וחוץ מבריכה וחדר אוכל, אין כלום.

איתן גינזבורג: יש חוף ים.

דודו קובנסיאנו: בסוף בסוף, אם אני באתי לחמישה ימים ואשאר חמישה ימים בבית המלון - - -

קארין אלהרר: זה לא אמור להיות רק בית מלון.

יעקב אשר: אני מציע שאת כל הכוחות שאתה משקיע עכשיו על הסעיף הזה, תשקיע על הסעיף שדיבר ראש העיר קודם, שאנחנו נותנים לממשלה את האפשרות לעשות כאן, כדי שבאמת זה לא יהיה רק המלון, אלא גם דברים נוספים בצורה חכמה ומושכלת – קניות ואטרקציות כאלה ואחרות.

יעקב אשר: תאמין לי שזה יותר חשוב מאשר שייסעו לעין גדי או למקום אחר ויפגשו מישהו מירושלים שידביק אותם.

יעקב אשר: אני רואה שזאת רוח הוועדה וגם רוח המציעים.

יעקב אשר: לכן אני מציע להוריד את העניין הזה, כי הוא גם מהווה אפליה חמורה עבור התושבים, ויואב צודק במיליון אחוז.

דודו קובנסיאנו: אין שום בעיה שכל אחד שנכנס לעיר, לצורך העניין לאוהל בחוף הים, ייתנו לו צמיד שעליו כתוב מתי הוא נכנס.

דודו קובנסיאנו: בסוף אנחנו לא רוצים לפגוע בחוויה התיירותית.

יואב סגלוביץ': אם אתם קוראים לזה אי, תתייחסו אליו כמו אל אי.

יואב סגלוביץ': אי-אפשר לקרוא לזה אי.

יעקב אשר: אנחנו נמצאים בוועדה.

יעקב אשר: יש דברים שהולכים בהצבעות ויש דברים שהולכים ברוח הוועדה.

יעקב אשר: רוח הוועדה כרגע שהנושא הזה ירד מסדר היום.

יעקב אשר: אני מציע שמשרד הבריאות ישלח פרחים לחברי הוועדה.

אוסנת הילה מארק: שאלת הבהרה, האם החוק הזה מתייחס רק לאילת, או שיש פה איזשהו תיקון שאנחנו מדברים עליו?

יעקב אשר: מה את רוצה שיהיה?

מיקי לוי: ים המלח ואילת.

אוסנת הילה מארק: רק ים המלח ואילת, ואין סמכות - - -?

יעקב אשר: לא.

שלמה קרעי: יש סמכות לממשלה.

אוסנת הילה מארק: יש סמכות לממשלה?

יעקב אשר: אנחנו הצענו בהתחלה, כחלק מתפקידנו כחברי ועדה, שבחקיקה לא יהיו רק מקומות מסוימים, אלא הממשלה תחליט על פי קריטריונים כל מקום בארץ.

יעקב אשר: הייתה התנגדות לזה.

יעקב אשר: אחר כך הצענו הצעת פשרה, אני איש של פשרות.

יעקב אשר: אמרתי שנשאיר את אילת ועין בוקק, אבל נכתוב שהממשלה תוכל לחשוב על מקומות אחרים, בהתאם לקריטריונים הללו, ולכן זאת הצעת הפשרה.

יעקב אשר: את יכולה לקרוא את זה בנוסח כאן של הצעת החוק.

יעקב אשר: לכן זו הצעת הפשרה.

יעקב אשר: גם לזה משרד הבריאות – אני לא מתנגד – הוא כנראה מתנגד, לפחות מה שאמרו לנו.

אוסנת הילה מארק: כן, לפי מה שאני מבינה, משרד הבריאות מתנגד גם לזה.

יעקב אשר: ואנחנו על הצעת הפשרה הזאת עומדים, שמצד אחד מנצנצים את אילת ואת ים המלח, כי זה נבדק והממשלה הגיעה למסקנה, ששם אפשר לעשות.

יעקב אשר: במקומות אחרים, הממשלה תבדוק ותראה מה אפשר.

יעקב אשר: אבל אנחנו לא נעשה חקיקה פרסונלית וגם לא חקיקה פרסונלית, שמונעת מעיר אחרת שיש לה אותם מאפיינים, אם יהיו לה ואם היא תוכיח את זה ואם הממשלה תגיע למסקנה הזאת, ולכן זאת הצעת הפשרה שלנו.

דודו קובנסיאנו: אנחנו אפשרנו לאותה קבוצה שמופיעה בסעיף (ב) – אלה אותם תושבים, אותם אלה שמגיעים ללוויות וכו' – שתהיה לה בדיקת קורונה מהירה.

דודו קובנסיאנו: פה אנחנו מאפשרים לממשלה לקבוע בהכרזה, שבמקום שהבדיקה תהיה אחת ל-72 שעות, היא יכולה להיות אחת לשבוע.

דודו קובנסיאנו: לצורך העניין, תושבי העיר ואוכלוסיות כאלה ואחרות יצטרכו פעם בשבוע, פעם ב-10 ימים וכדומה.

גור בליי: אבל המינימום לפי החוק זה 72 שעות.

דודו קובנסיאנו: המינימום זה 72 שעות.

גור בליי: המקסימום, תלוי מאיזה צד אתה מסתכל, הכי הרבה שאפשר לדרוש מהם זה פעם ב-72 שעות.

מאיר יצחק הלוי: מדברים שלושה חודשים על בדיקות מהירות ואין בדיקות מהירות, אני צודק אנשי משרד הבריאות?

מאיר יצחק הלוי: אין בדיקות מהירות.

יעקב אשר: למה?

יעקב אשר: ישב פה סגן השר קיש, וזאת השאלה הראשונה שאני שאלתי אותו.

יעקב אשר: הוא אמר שיש.

מאיר יצחק הלוי: אין בדיקות מהירות, למה זה לא קורה?

איתן גינזבורג: אפשר לבטל את החוק, אם אין בדיקות.

מאיר יצחק הלוי: כל זמן שיש בדיקות מהירות, סבבה.

מאיר יצחק הלוי: אם אין בדיקות מהירות, תאפשרו פעם ב-10 ימים.

אוסנת הילה מארק: אני מציעה לראש העיר, אני דיברתי אתך על הבדיקות המהירות.

אוסנת הילה מארק: קח לך את חברת Tera, בדיקה של דקה שעולה שני דולר, למה לא לוקחים אותה?

אוסנת הילה מארק: אף אחד לא יודע.

אוסנת הילה מארק: שימשיכו לחכות, נראה מתי משרד הבריאות יבחר מישהו שיעשה פה בדיקות מהירות?

אוסנת הילה מארק: רק מלחמות.

יעקב אשר: אנחנו שלושה ימים פה, אתה צודק בכול.

יעקב אשר: יש מושג שאומר: האויב של הטוב הוא הטוב יותר יותר.

מאיר יצחק הלוי: אני רק אומר שה-72 שעות זה דבר - -

יעקב אשר: - - אני גם אומר, והשאלה הראשונה ששאלתי את סגן השר הייתה על זה.

יעקב אשר: הוא נתן פה תשובה רשמית, ואני מקווה שהוא יעמוד מאחוריה.

יעקב אשר: הוא אמר כאן: אנחנו שומרים 100,000 בדיקות עבור אילת.

מאיר יצחק הלוי: מותר לי להציע הצעה?

מאיר יצחק הלוי: כל עוד אין בדיקות מהירות, אני מבקש שהבדיקות תהיינה אחת ל-10 ימים.

מאיר יצחק הלוי: לא יכול להיות שנצטרך להכביד על תושבי אילת בבדיקות פולשניות כרגע, למה?

איל זנדברג: את תושבי אילת פטרנו.

קארין אלהרר: גם הבדיקות המהירות הן פולשניות.

גור בליי: הוסבר לנו שהן פולשניות באותה מידה.

יעקב אשר: את השאלות האלה שאלנו כולנו, ואתה היית כאן אתנו והכול בסדר.

יעקב אשר: יש לי תחושה שכאילו הגענו לקו הגמר, אחרי שאתה יודע כמה כוחות אני והחברים השקענו בעניין הזה.

יעקב אשר: אין לי בעיה, מותר לך לעמוד על שלך, זו גם חובתך, לא רק מותר לך, אבל לחכות עכשיו לדקה התשעים בעניין הזה ועכשיו, זו החלטה שלך.

יעקב אשר: אתה צריך להחליט, אם אתה רוצה שבגלל זה נעצור את הדיונים וניכנס עכשיו למשא ומתן עם הממשלה על העניין הזה או לא.

מאיר יצחק הלוי: אני מבין שאני נאנס פה בקלות, אבל - - -

יעקב אשר: אתה יודע מה?

יעקב אשר: אני סוגר את הדיון.

יעקב אשר: ראש העיר, אני סוגר את הדיון.

יעקב אשר: ראש העיר, יש גם מה שנקרא, איך אומרים?

יעקב אשר: גם במקום הזה יש יושר.

יעקב אשר: אני רוצה שנבין דבר אחד, את השאלות האלה שאלתי.

יעקב אשר: את ההסכמה על הנוסח הקודם, שהוא פי אלף יותר גרוע ממה שיש כאן עם כל מה שעשינו, אתם נתתם לפני כמה ימים, אחרת זה לא היה מגיע לוועדה.

יעקב אשר: אתה יכול להעלות דברים, זה בסדר.

יעקב אשר: אנחנו העלינו דברים ונלחמנו, וכן, גם נלחמנו לגבי האפשרות בערים אחרות, עם כל הכבוד, כי זה התפקיד שלנו.

יעקב אשר: כן, זה התפקיד שלנו, אבל אני אומר עוד פעם – אפשר עכשיו לחייב את הממשלה ל-10 ימים, ואגב להזכירך, הוועדה גם הכינה את זה ל-72 שעות וגם הייתה הצהרה אתמול של משרד הבריאות, שבהנחות מסוימות פעם בחמישה ימים.

יעקב אשר: היה דו-שיח, אפשר לתקן הכול, אבל כרגע לנסות להציג שאנחנו אונסים את העיר אילת בעניין הזה - -

קארין אלהרר: אל תשתמשו במילה "אונס".

יעקב אשר: - - אני חושב שזה לא במקום, ואני יכול לייחס אותה רק קצת לעייפות החומר.

יעקב אשר: אני מציע להתקדם, אם רוצים.

יואב סגלוביץ': אני אומר גם לראש העיר ואני אומר גם לחבריי פה כולם, מה שמשותף לכולם זה שכולם רוצים לעזור לעיר אילת, כולם.

יואב סגלוביץ': בנקודת זמן זו יש מחלוקות, יהיו גם הסתייגויות לחוק הזה.

יואב סגלוביץ': אני אכנס רגע לנעליים של משרד הבריאות.

יואב סגלוביץ': נאמר פה אתמול לדוגמה, שמי שיעשה בדיקת PCR מתושבי העיר, זה רק פעם בשבעה ימים, כתוב גם שהממשלה יכולה לאשר.

יואב סגלוביץ': על מנת שנוכל להתקדם, אני מציע שבשני נושאים מרכזיים בסופו של דבר נגיש הסתייגויות וזה יגיע לאיפה שזה יגיע.

יעקב אשר: הסתייגויות תמיד אפשר – הצעתי את זה מקודם גם לשלמה קרעי.

שלמה קרעי: אני מגיש.

יעקב אשר: אגב, מי שרוצה להגיש את ההסתייגויות, שיגיש אותן עכשיו כדי שלא נמשוך זמן.

יואב סגלוביץ': זה מה שנעשה.

יעקב אשר: כדי שלא נמשוך זמן.

קארין אלהרר: אבל בואו נראה את ההסתייגויות של הליכוד.

קארין אלהרר: קרעי, תראה את ההסתייגויות.

יעקב אשר: רגע רגע, אחר כך.

יעקב אשר: אנחנו לא בדיון הסתייגות עכשיו, אפשר להמשיך אדוני היועץ המשפטי?

דודו קובנסיאנו: סעיף (א) מדבר על החובה להציג בדיקת קורונה כשאתה נכנס לעיר.

דודו קובנסיאנו: סעיף (ה)(1) מדבר על אותם כוחות חיוניים – שוטרים, חיילים וכו' – שלא יצטרכו לעבור בדיקה או להציג בדיקה, כשהם נכנסים לעיר.

דודו קובנסיאנו: סעיף (2) מדבר על תושבי העיר, שיש להם בדיקת קורונה חיובית ולכאורה לא יכלו להיכנס לעיר – מאפשרים להם להיכנס לעיר ולנסוע לבית שלהם.

דודו קובנסיאנו: סעיף (3) מאפשר שהממשלה תהיה רשאית להכריז על נסיבות מיוחדות, כשבאותן נסיבות לא יידרשו בדיקות כתנאי לכניסה לאזור המיוחד.

גור בליי: להשאיר אפשרות לשיקול דעת - -

דודו קובנסיאנו: - - שיקול דעת של הממשלה.

סתיו קבלו: וגם מקרים, כמו אמבולנס.

גור בליי: בהמשך לסעיף שדיברנו קודם על האפשרות להחריג מהצורך בבדיקה אוכלוסיות מסוימות, בעיקר אנחנו מדברים על תושבים, אנחנו הצענו להוסיף פה מה שמופיע בצהוב בעמוד 9: זאת אומרת שמשאירים לממשלה את שיקול הדעת לקבוע מה הוא הגיל, אבל מכיוון שגם בדיון הקודם עלה העניין של החרגת ילדים מתחת לגיל מסוים, האמירה פה שמחייבים את הממשלה לקבוע איזה רף מינימלי של ילדים, אני מניח בגיל צעיר יחסית, שלא יחויבו בבדיקה בכניסה.

איל זנדברג: אני חוזר ל-(3).

איל זנדברג: אם יהיה צורך לקבוע "נסיבות מיוחדות שבהתקיימן לא תחול החובה", שזאת הקלה, אני רק רוצה שיהיה פתח שאם תהיה הכרזה ולאחר שבוע יחליטו להוסיף את התנאי הזה, לעניין חיתוך הזמן של החלטה מחודשת, לא יצטרכו לראות את זה כהחלטה מחודשת.

איל זנדברג: יש הכרזה ובתוכה יש תנאים.

איל זנדברג: אם ירצו להוסיף תנאים מקלים לפי (3), כי נגלה בפרקטיקה שיש בזה צורך, אולי שלא צריך יהיה לחשב מחדש את תקופת ההכרזות או לא ניגע בזה.

גור בליי: אתה מעדכן את ההכרזה - -

אייל זנדברג: כן, צריך את ההכרזה מחדש ואפשר לעדכן אותה.

גור בליי: - - - כהכרזה חדשה.

יעקב אשר: יש בקשה של הדס אגמון מנציבות שוויון זכויות לאנשים עם מוגבלות.

הדס אגמון: שלום רב ותודה על רשות הדיבור.

הדס אגמון: בהמשך להערה שהעלה עכשיו היועץ המשפטי של הוועדה, אני רוצה לעמוד על הצורך בחריג הזה של החובה להציג בדיקות קורונה, שנוגע לא רק לילדים, אלא לאנשים עם מוגבלות.

הדס אגמון: מדובר באנשים ספורים, אולי כמה עשרות בודדות של אנשים וילדים עם מוגבלות, שמגיעים לאזורים המדוברים, לאילת בעיקר, באופן יום יומי כדי לצרוך שירותי רווחה, מפעלים מוגנים למשל, או מסגרות של חינוך מיוחד.

הדס אגמון: הבדיקות שנדרשות הן בדיקות פולשניות, כמו שידוע לנו, ויכולות לגרום למצוקה יוצאת דופן מבחינתן.

הדס אגמון: מדובר באנשים ובילדים שמגיעים בדרך כלל בהסעה עד למסגרת שבה הם נמצאים ובסוף היום יוצאים חזרה, כלומר: הם לא באים באיזשהו חיכוך, ובטח לא חיכוך רב, עם מוקדי התיירות ועם שירותים כלליים בעיר.

הדס אגמון: לכן אנחנו מבקשים שתהיה החרגה, שחלה לא רק על ילדים מתחת לגיל מסוים, אלא על כל האנשים עם מוגבלים שמגיעים לצורך את השירותים האלה.

הדס אגמון: אני לא ראיתי בסעיף (ב) במטרות מסגרות חינוך, אלא רק מסגרות רווחה, שגם את זה צריך לטעמנו לתקן.

אייל זנדברג: צריך לבדוק, כי אם הם באים לקבל טיפול רפואי או טיפול סוציאלי, הם ייכנסו במסלול המהיר, אבל הדס לדעתי מכוונת אל מטרות נוספות שהאנשים האלה נכנסים, כשהדבר נובע מהמצב שלהם ולא מהמטרה.

גור בליי: היא מדברת על פטור מבדיקה.

אייל זנדברג: נכון, לכן זה לא ייכנס.

קארין אלהרר: לא הבנתי למה זה לא ייכנס.

אייל זנדברג: רק חלק מהם ייכנסו.

קארין אלהרר: מה למשל לא ייכנס?

הדס אגמון: ילדי חינוך מיוחד.

קארין אלהרר: ילדי חינוך מיוחד לא ייכנסו?

אייל זנדברג: גם, אבל גם לדעתי הדס מדברת על בגירים.

הדס אגמון: אלה יכולים להיות גם בגירים, שמגיעים למפעל מוגן יום יום.

קארין אלהרר: מפעל מוגן זה עדיין אנשים עם מוגבלות.

יואב סגלוביץ': למיטב ידיעתך, כמה כאלה יש באילת?

קארין אלהרר: בטח יש כמה עשרות.

הדס אגמון: להבנתנו מדובר בעשרות.

הדס אגמון: על ילדים מדובר על פחות, בערך חמישה, שבעה ובמשרד הרווחה מדובר בעשרות בודדות.

יואב סגלוביץ': אלה נראים לי מספרים שאפשר להתמודד איתם.

נינא כהן קרן: גורמי המקצוע אצלנו גם נמצאים בקשר עם משרד הרווחה.

נינא כהן קרן: אף אחד לא חושב בכוח לקחת אדם עם מוגבלות שכלית ובכוח להכריח אותו לבצע בדיקה.

נינא כהן קרן: הדברים האלה ייקבעו, בדיוק בשביל זה נועד - - -

קארין אלהרר: זה בחריג או לא?

יואב סגלוביץ': תוכלו לייצר את הדיאלוג ביניכם?

יעקב אשר: יואב, הם יעשו את זה.

קארין אלהרר: מה זה יעשו את זה?

יעקב אשר: חברים, אני לא אגיד את זה עוד 10 פעמים.

יעקב אשר: אמרתי את זה גם לראש העיר וגם לכם.

קארין אלהרר: אין מצב שמעבירים אותם בדיקה כל 72 שעות, כן?

יעקב אשר: בוודאי שלא, ולדעתי זה גם לא יהיה, אבל יש פה עדיין מרחב – אני אומר עוד פעם, שהאויב של הטוב הוא הטוב ביותר.

קארין אלהרר: בסוף יש חוק, בסדר?

קארין אלהרר: אני לא רואה סיבה בעולם - - -

יעקב אשר: אני גם לא רואה, וגם הם אומרים שהם לא רואים סיבה.

קארין אלהרר: אז שיכתבו את זה.

יעקב אשר: הם לא יודעים לכתוב את זה.

אייל זנדברג: אני מניח שעדיף לכתוב, כי אחרת - - -

קארין אלהרר: ברור.

יעקב אשר: אז תכתבו, מה הבעיה?

יעקב אשר: תכתבו, גם משרד הבריאות אומר שזה בסדר.

נינא כהן קרן: אנחנו ביקשנו שהגמישות הזאת תישאר בהכרזה.

קארין אלהרר: לא, אין גמישות.

גור בליי: הרעיון הוא ליצור דווקא נוקשות.

קארין אלהרר: לא, פה תהיה נוקשות.

נינא כהן קרן: ההגדרה היא מאוד רחבה.

קארין אלהרר: אני לא מוכנה לשום גמישות.

קארין אלהרר: תקשיבו, לא מדובר במספרים גדולים, אין סיבה.

יואב סגלוביץ': אלה גם מספרים קטנים וגם עול גדול להפיל על אנשים, אני חושב שפשוט צריך לכתוב את זה.

גור בליי: הרי מה שאנחנו מציעים פה זה משהו מאוזן במובן הזה, שההצעה היא לחייב אתכם לשקול.

גור בליי: אתם תקבעו איזה, כי לא דין אדם עם מוגבלות שנשברה לו רגל או בכיסא גלגלים כדין אדם שזה יכול ליצור לו קושי פסיכולוגי.

גור בליי: לכן אני חושב שברוח הדברים שעלו מחברי הכנסת אלהרר וסגלוביץ, לא תחול על ילד או אדם עם מוגבלות, שמתקיים לגביו תנאי מהתנאים בסעיף (ב) מתחת לגיל או בתנאים שייקבעו בהכרזה.

גור בליי: אתם תקבעו את התנאים המפורשים, אבל אתם תהיו חייבים לבדוק על ילדים ועל אדם עם מוגבלות בתנאים המקצועיים שאתם תחשבו.

גור בליי: אני חושב שזה מאוזן מאוד.

יואב סגלוביץ': - - - דיאלוג בין המשרדים.

יעקב אשר: אני כל כך מתבייש שאנחנו צריכים להתווכח על דבר כזה.

קארין אלהרר: באמת בושה.

יעקב אשר: ולכן אני אומר את מה שאני אומר.

יעקב אשר: אני רוצה לראות אותם מתעסקים עם - - -

קארין אלהרר: אתה לא תאמין כמה אתה תראה אותם, אם זה לא כתוב.

שי סומך: גור, לגבי הנוסח האחרון, זה לא בתנאים שתקבע – בתנאים אפשר, אבל זה מסוגים שתקבע הממשלה, כי הגדרה של אדם עם מוגבלות היא מאוד מאוד רחבה.

שי סומך: זה לגבי אנשים עם מוגבלויות מסוימות, אז צריך להגיד מסוגים מסוימים.

גור בליי: בסדר, או מסוגים.

אייל זנדברג: יש סוגי מוגבלויות שזה רלוונטי, יש סוגי מוגבלויות שזה לא רלוונטי - - -

גור בליי: "מתחת לגיל או מסוגים - - -

דודו קובנסיאנו: הכוונה שכל מי שמגיע בטיסה על מנת להיכנס לאותו אזור תיירות מיוחד, לצורך הדוגמה אילת, להבדיל מכל אלה שזכאים לאותן בדיקות מהירות כמו תושבי המקום, יידרש להציג בעלייה למטוס את אותה בדיקה של ה-48 שעות; שלא ייווצר מצב שטסתי, הגעתי, אין לי בדיקה, אני גם לא זכאי לבדיקות המהירות, ואז תיווצר אנדרלמוסיה.

יואב סגלוביץ': אם אני לא נוסע בכלל לאילת - - -

דודו קובנסיאנו: בגלל זה כתבנו "לשם הגעה לאזור תיירות מיוחד", ולכן גם כתבנו "רשאית הממשלה לקבוע בהכרזה הוראות נוספות הדרושות ליישום ההגבלה", כי יכול להיות מצב כמו שאתה אומר בצדק, אם אני לא מגיע לאילת אלא לאזור אחר, לאילות, אז אני לא אצטרך.

יואב סגלוביץ': כשהוא עולה בנתב"ג, מה בודקים?

דודו קובנסיאנו: צריכים לעשות איזה תשאול.

דודו קובנסיאנו: בגלל זה כל ההוראות הנוספות, לבדוק לאן הוא בדיוק מגיע.

דודו קובנסיאנו: אם הכוונה שלו להגיע לתוך אילת, הוא יצטרך כתנאי לעלייה למטוס, להציג את אותה בדיקה של 48 שעות.

יואב סגלוביץ': ואם אני חוזר לסיפור האוהל, אני לא יכול?

דודו קובנסיאנו: תצטרך להציג את הבדיקה.

יואב סגלוביץ': בדיקה כן.

דודו קובנסיאנו: ברור.

קארין אלהרר: אוהל באילת – אין בעיה.

גור בליי: אנחנו מגיעים לסעיף 12ה.

גור בליי: זה הסעיף שבו יש הצעה של הוועדה, שמופיעה בצהוב בתחילת עמוד 10.

גור בליי: במקום הנוסח הממשלתי, שמופיע בתחתית עמוד 9, ההצעה היא לכתוב כך: "אין בהכרזה על אזור תיירות מיוחד כדי לגרוע מתחולת הגבלות שנקבעו בתקנות לפי סעיפים 6 עד 12, ואולם הממשלה תקבע בתקנות הקלות להגבלות בעניינים המפורטים להלן, בשים לב לצורך לאפשר פעילות תיירותית באזור, לצורך למנוע הדבקה בנגיף הקורונה בציבור" – וצריך להוריד פה את המילים – ו"להגבלות המנויות בסעיף 12ד:

מאיר יצחק הלוי: לגבי 12ה "ובלבד שיש להן זיקה לפעילות תיירותית באזור", אני אספר לכם שבסגר הקודם התקיימו עשרות דיונים.

יעקב אשר: אתה קורא מהנוסח הלא נכון.

גור בליי: הנוסח המוצע הוא בעמוד הבא, הנוסח הצהוב.

יעקב אשר: אז תקרא קודם, ואם יש לך הערות תגיד אותן.

מאיר יצחק הלוי: אתם מפנים אותי להצעה החלופית של הוועדה.

מאיר יצחק הלוי: אני מבקש שיהיה כתוב בד בבד עם ההכרזה על אזור תיירות מיוחד, תקבע הממשלה כך וכך וכך, זאת אומרת שיהיה לנו את פרק הזמן, ולא נדע שאנחנו יכולים להימרח עוד שבוע ועוד שבועיים, כי כל יום שעובר הוא קריטי.

מאיר יצחק הלוי: כשהממשלה מכריזה, בד בבד שתדבר על הפעילות הזאת, זאת בקשה מאוד פשוטה.

יואב סגלוביץ': יעקב, אתה בעד?

יעקב אשר: אני תמיד בעד, בד בבד.

יעקב אשר: הוא צודק במיליון אחוז.

יעקב אשר: בבקשה, משרד הבריאות.

נינא כהן קרן: אנחנו דיברנו על הנושא הזה גם אתמול, גם סגן השר עלה ודיבר על הנושא הזה.

נינא כהן קרן: היו נושאים שהסכמנו יחד עם הוועדה לתקן, אבל זה אחד הנושאים שמשמעותי עבורנו.

מאיר יצחק הלוי: למה זה מהותי?

נינא כהן קרן: אנחנו לא אומרים שלא נפתח עסקים נוספים באזור.

מאיר יצחק הלוי: אז מה הבעיה?

נינא כהן קרן: אנחנו מבקשים שלא ייקבע במפורש בחוק, שהממשלה חייבת לקבוע בד בבד כמו שאתה מציע או נוסח אחר שהוא לא שונה בהרבה, שהוועדה מציעה בעצם, שנפתח עסקים נוספים באזור, ויש כאן גם התייחסות לא רק לעסקים, גם לקיום אירועים.

יעקב אשר: זאת עמדה שלנו, הוא ביקש להוסיף.

יעקב אשר: אני תומך במה שהוא אומר, אבל אני לא חושב - - -

קארין אלהרר: מה הוא ביקש להוסיף?

יעקב אשר: את המילים "בד בבד".

מאיר יצחק הלוי: בד בבד עם ההכרזה.

גור בליי: אולי זה יכול להזיק דווקא למה שרוצים להשיג, כי יכול להיות מצב שהם יעכבו את ההכרזה.

יעקב אשר: אני אומר לך כבר במפורש שהוא יכול להזיק, הוא כבר מזיק.

יעקב אשר: אנחנו הצגנו כאן את עמדת הוועדה.

יעקב אשר: שמענו את ההערה.

יעקב אשר: לא רק "בד בבד", אני הייתי רוצה באותה שנייה, אבל עדיין אני משאיר את שיקול הדעת לממשלה.

קארין אלהרר: מאיר, עדיף לך שיפתחו.

יעקב אשר: הסברתי גם אתמול, אני לא פועל בכוחניות, מה לעשות?

יעקב אשר: אתה יודע, אני בא ממפלגה שלא פועלת בכוחניות, מה לעשות?

קארין אלהרר: מה פתאום.

קארין אלהרר: ..

יעקב אשר: דגל התורה לא פועלת בכוחניות.

יעקב אשר: אני חושב שהיינו חייבים ואנחנו חייבים, כי בלי זה לא יהיה חוק, את מה שכתבנו כאן.

יעקב אשר: כל אחד מבין, שתכלית החוק הזה היא לעשות אי תיירותי בגלל האופי המיוחד של העיר ובגלל אותם חלקים שאנחנו מבינים שאין תיירות בלי דברים נוספים, אבל לחייב את זה באופן אוטומטי מלא לא רצינו, ואני יכול להבין את הממשלה בעניין הזה, וסליחה שאני נחמד עם הממשלה, כי כל פעם שאני מבין אותה, אני חוטף כנראה מכיוון אחר.

יעקב אשר: לדעתי זה מאוזן ובזה עשינו את חובתנו, לא במאה אחוז, אבל ב-95%, ואיך אומרים?

יעקב אשר: בוא נשאיר גם לממשלה לעשות את השאר, ואני מקווה שלא יעשו טעויות.

יעקב אשר: אין לי ספק, שבהתוויה הזאת הממשלה תצטרך לעשות את זה.

מאיר יצחק הלוי: אדוני היושב-ראש, בהנחה שאתה תוביל להארכה וזה יעבור קריאה שנייה ושלישית, אני רוצה שתסבירו לי ולחבריי מה אני אומר מחר ל-4,500 אנשים שמפעילים עסקים ועוד 6,000 אנשים, מה הסיבה שהמלון פתוח והם לא פתוחים?

מאיר יצחק הלוי: אני רוצה להיות הדובר שלכם, מה אני אומר להם?

קארין אלהרר: מאיר, אם לא תתחיל במהלך להפוך את אילת לאי תיירותי, הסיכוי שהחנויות ייפתחו בלי קשר לשאר המדינה, לא קיים.

קארין אלהרר: אם זה יהיה אי, זה קיים, זה ההסבר.

מאיר יצחק הלוי: אני עדיין אומר שהמילים "בד בבד" לא יוצרות בעיה לאף אחד.

קארין אלהרר: הן עושות, כי אם הם יחליטו בסוף לא לפתוח את החנויות, גם לא יהיו בתי מלון.

נינא כהן קרן: גם הנוסח הנוכחי יותר מחייב ויותר קובע את שיקול הדעת של הממשלה ממה שאנחנו רצינו.

נינא כהן קרן: הכול תלוי במצב התחלואה.

נינא כהן קרן: כרגע מצב התחלואה לא יציב ולא טוב.

קארין אלהרר: אבל אם אתם מבודדים, אין לכם סיבה.

יעקב אשר: קארין, לא צריך להתווכח, אמרנו את עמדתנו.

יעקב אשר: מי שלא רוצה, שיזרוק את זה לפח.

נינא כהן קרן: אנחנו כנראה נגיש הסתייגות לסעיף הזה.

יעקב אשר: מאה אחוז, אנחנו פועלים כחוק, אנחנו ועדה מסודרת.

יואב סגלוביץ': גם אנחנו נגיש הסתייגות.

יעקב אשר: אתה רואה?

יעקב אשר: בגלל שמשרד הבריאות מגיש הסתייגות, גם אתם מגישים הסתייגות.

יעקב אשר: אני מבקש ממשרד הבריאות, כדי שלא תהיה לנו הסתייגות של יש עתיד-תל"ם, תורידו את ההסתייגות שלכם...

יואב סגלוביץ': לא של יש עתיד, של הוועדה.

יעקב אשר: ניצן הורוביץ, תן לנו דיווח מארצות הברית.

ניצן הורוביץ: עכשיו אנחנו בענייני אילת.

ניצן הורוביץ: הוא צודק בעניין הזה, אני תומך במה שאומר ראש העיר ואני חושב שזה כן צריך להיות בד בבד, אחרת אין היגיון.

ניצן הורוביץ: יעקב, אמרת שאנחנו ועדה רצינית.

יעקב אשר: קודם כל שאלתי אותך מה קורה עם טראמפ וביידן.

יעקב אשר: אני אגיד לך מה ההבדל, למה שאלתי אותך את זה?

יעקב אשר: כי בנושא של טראמפ וביידן אתה כל הלילה בעניין.

יעקב אשר: בנושא הזה לא היית בדיון אתמול.

ניצן הורוביץ: הייתי שלשום בדיון, אני חתום על הצעת החוק ואני יודע בדיוק.

יעקב אשר: אני יודע.

איתן גינזבורג: והוא גם מקשיב לזה מהחדר, ואני יודע את זה באופן אישי.

יעקב אשר: אוקי, תודה על הדיווח.

יעקב אשר: אני גם בעד, אני מנסה לעשות את המשקלות הנכונות כדי להגיע היום לחוק ולא רק להצהרות.

ניצן הורוביץ: אבל ההתנגדות כאן של שרד הבריאות היא ממש לא עניינית, הם אומרים: אל תכבידו.

ניצן הורוביץ: זה לא אמיתי.

יעקב אשר: תודה.

יעקב אשר: גור, אפשר להמשיך לקרוא?

יעקב אשר: יש לנו עוד עמוד וחצי ואז נחזור לנקודות נוספות, בקצרה כמובן.

גור בליי: זה יהיה באזור מוגבל ובאזור תיירות מיוחד.

לחוק העיקרי: מחקנו פה את הקנס, זה רק עניין ניסוחי, כי הקנס מופיע בכותרת.

לחוק העיקרי: הקנס הוא הקנס שלפי 61(א)(1) לחוק העונשין עדיין, שזה קנס מרבי של 14,400 שקל, והעבירה היא על מי שמפעיל את מתקן האירוח ואת המלון - -

דודו קובנסיאנו: הקנס הוא קנס עבירה מנהלית וקנס של 1,000 שקלים.

סתיו קבלו: 1,000 לכל אורח.

דודו קובנסיאנו: לכל אורח, במשפחה זה 5,000.

גור בליי: תיכף נדבר על העניין המנהלי, בינתיים זה עצם קביעת העבירה כעבירה, שהיא הבסיס לקביעת עבירה מנהלית, קביעת קנס מנהלי - - - שקיבל בלי שהוא ראה שיש להם בדיקה שלילית או שהוא מחלים, זו העבירה.

גור בליי: זה מה שאמרה סתיו, וזה אומר שקנס הוא קנס של 1,000 שקלים חדשים על כל אורח?

סתיו קבלו: נכון.

גור בליי: זה מוטל כמובן על המפעיל של המלון, זה לא מוטל על האדם הפרטי.

גור בליי: זה אומר שהגורם המוסמך להטיל את הקנס הוא לא רק שוטר, אלא כל הגורמים שמופיעים ב-25(א), לרבות מפקחים עובדי מדינה ופקחים של הרשויות המקומיות.

גור בליי: זה מוביל אותנו לסעיף 7, ששלחתם לנו בלילה נוסח מעודכן שלו שמופיע אצלכם בטאבלטים.

גור בליי: אני אקרא אותו ואז תסבירו: "בסעיף 32 לחוק העיקרי –

ולפניו יבוא: "(א) הכריזה הממשלה על אזור תיירות מיוחד, יהיו נתונות לגורם המוסמך הסמכויות

לפי העניין: (1) לשם פיקוח על ההוראות כאמור בסעיף 12ד, בעת הכניסה לאזור התיירות המיוחד יהיו נתונות לגורם המוסמך סמכויות לפי סעיפים 26(1) ו-(2).

לפי העניין: (2) נוסף על האמור בפסקת משנה (1), לשם אכיפת ההוראות רשאי שוטר – (א) למנוע כניסה של אדם או רכב לאזור תיירות מיוחד, ולאחר שסירב האדם לדרישה – אף להשתמש בכוח סביר בנסיבות העניין לשם כך; (ב) למנוע ממי שסירב לדרישת גורם מוסמך כאמור בפסקת משנה (1) את הכניסה לאזור תיירות מיוחד ואף להשתמש בכוח סביר בנסיבות העניין לשם כך.

לפי העניין: (3) לשם אכיפת תקנות הקובעות הוראות ייחודיות לאזור תיירות מיוחד כאמור בסעיף 12ה – רשאי שוטר להפעיל את הסמכויות המנויות בסעיף 27(א).

לפי העניין: "

שי סומך: המשרד לביטחון הפנים נמצא בזום וגם נמצאת גבי פיסמן ממשרד המשפטים.

שי סומך: אני מבין שהמשרד לביטחון הפנים יציג את הדברים.

איתן גינזבורג: אז בואו נשמע את ערן קמין בזום.

ערן קמין: אז אנחנו כמובן נשמח לקחת חלק, כפי שעשינו בכל אחד מהמאמצים האחרים שקשורים בהיבטים כלכליים ו/או רפואיים.

ערן קמין: יחד עם זאת, במסגרת הדיון המקדים, אנחנו גם מול עמדת המשרד וגם עמדת מ"מ מפכ"ל, שהשוטרים לא יכולים להיות בכל מקום 24/7.

ערן קמין: אין היגיון שנקצה שוטרים, שעמוסים במשימות לעייפה לכל מחסום שיידרש, ולכן מה שהצענו ומה שאנחנו מבקשים זה שהסמכות לבצע את הבידוק במחסומים תהיה לרשויות המקומיות ולאוכלוסיית המפקחים שפועלים, ושוטרים יגיעו כמובן בתעדוף גבוה, בתעדוף מוקדים, לכל אירוע שמסלים, לכל אירוע שיש בו התנגדות, לכל אירוע שמחייב התערבות משטרתית, אבל שהחוק לא יחייב נוכחות משטרתית בכל מקום ומקום, זו פשוט משימה שהמשטרה לא תוכל לעמוד בה.

איתן גינזבורג: מה עמדת משרד המשפטים?

איתן גינזבורג: הבריאות?

גבי פיסמן: אני אמשיך את הדברים של ערן.

גבי פיסמן: מה שאפשרנו כאן זה למפקחים של הרשויות המקומיות להפעיל את אותן סמכויות שניתנו להם בכל חקיקת הקורונה, סמכות דרישת הזדהות, בדיקת ידיעות ומסמכים, במטרה לאפשר למשטרה להיות באותם מקומות בסוג של שינוי התמהיל, זאת אומרת שהמשטרה לא תצטרך לעשות את אותן בדיקות מול האזרחים, אבל כן תהיה שם ככל שיהיה צורך למנוע כניסה של אדם ולעשות שימוש בכוח.

גבי פיסמן: אלה סמכויות שאנחנו לא נוכל לתת לפקחים של רשויות מקומיות, אבל כל הקונספט הזה מאפשר שינוי של התמהיל בין יחסי הכוחות של המשטרה במחסום לפקחים.

גבי פיסמן: הפקחים יהיו אלה שיעבדו באופן שגרתי, והמשטרה תהיה שם במידת הצורך כדי להפעיל את הסמכות שנתונה לה למנוע כניסה למקום, לעיר אילת, ככל שאדם לא עמד בהוראת החוק.

מאיר יצחק הלוי: אנחנו סיכמנו את הדברים.

מאיר יצחק הלוי: הרי יש לנו שתי כניסות, כביש 90 ששם יש מחסום – דרך אגב, נמצאת שם נוכחות משטרתית קבועה, ולכן אין כאן שום בקשה לתוספת.

מאיר יצחק הלוי: אנחנו כבר חברנו לחברה שתטפל בכל התחום של הבקרה והבדיקות, וכמובן את הסמכות האכיפתית נשאב מאותו שוטר, שניים שיימצאו במקום.

מאיר יצחק הלוי: הדברים נכונים גם לכביש 90 וגם לכביש 12.

מאיר יצחק הלוי: אין לנו שום כוונה שהשוטרים יבצעו את הבדיקה פיסית, אלא יהיו מקור הסמכות שלנו, אם וחלילה תהיה בעיה.

איתן גינזבורג: אבל הסיפור של הפקחים, שתהיה שם סמכות לאכיפה בתוך היישוב, אתם יכולים לעמוד בזה?

מאיר יצחק הלוי: אני יותר מאשר אשמח אם יינתנו סמכויות כאלה, אבל כרגע אין סמכויות כאלה.

גבי פיסמן: אני רק רוצה להבהיר בנקודה הזאת, שאותן סמכויות שדיברנו עליהן, נתונות לגורם המוסמך, קרי: לפקחים העירוניים שעומדים בתנאי ההסמכה של החוק, אותו גורם מוסמך שפועל כל הפיקוח במתן הדוחות מכוח חקיקת הקורונה, כולל לחברות פרטיות.

איתן גינזבורג: הפקחים הם עובדי עירייה או חברה פרטית?

מאיר יצחק הלוי: - - - והם לא האנשים שצריכים להיות במחסום.

איתן גינזבורג: לא, שאלתי שאלה אחרת, הפקחים הם עובדי עירייה?

מאיר יצחק הלוי: בהחלט.

יעקב אשר: הם לא חברה פרטית או עירונית?

מאיר יצחק הלוי: אבל בפיקוח על המחסומים מדובר פה בסד"כ מטורף.

מאיר יצחק הלוי: אנחנו מדברים פה על 24/7 של שבעה, שמונה אנשים בכל משמרת במחסום אחד.

מאיר יצחק הלוי: זאת חברה שלקחנו שתעלה לנו הרבה מאוד כסף, ואני מקווה שגם נמצא את מקורות המימון לכך, אבל זאת לא העבודה של הפקחים, לפקחים יש עבודה משלהם, כפי שלשוטרים יש עבודה.

מאיר יצחק הלוי: לכן גייסנו חברה.

מאיר יצחק הלוי: האם לתת לחברה הזאת את הסמכות?

מאיר יצחק הלוי: לדעתי לא.

גור בליי: אין אפשרות.

איל זנדברג: אין אפשרות וזה לא מה שכתוב פה.

איל זנדברג: מה שאמרה גבי פיסמן בצורה ברורה, שמדובר בגורם מוסמך שהוא עובד עירייה או שוטר.

איתן גינזבורג: אין שום אפשרות בחוק לאפשר לחברה פרטית לאכוף סמכויות על שלילת זכויות כאלה ואחרות או אכיפה.

איתן גינזבורג: זו אכיפה שלטונית, ולכן שאלתי לגבי היכולת שלך לעמוד בדבר הזה, כי חברה פרטית לא תוכל לאכוף דברים כאלה.

איתן גינזבורג: מי שיכול לאכוף חוק, זאת לא חברה פרטית.

מאיר יצחק הלוי: אבל אתה ביקשת שיאכפו את החוק, אז אתם מבקשים שנבדוק אם יש לך או אין לך אישור שאתה בריא, הרי זו הבדיקה שצריכים.

מאיר יצחק הלוי: אותה חברה, אנשיה יודעים לבדוק אם יש לך או אין לך את האישור.

אייל זנדברג: מדובר בתשאול.

אייל זנדברג: התשאול ייעשה על ידי עובד - - -

מאיר יצחק הלוי: מה זה אומר?

מאיר יצחק הלוי: יש לי מעט פקחים, אז אני צריך עכשיו לנטרל את הפעילות העירונית?

איתן גינזבורג: אני לא אומר לך מה לעשות, כי אתה ראש עיר, ואתה ראש עיר ותיק, אבל זו סוגיה חוקתית כמעט, זה עניין של זכויות בסיסיות ומנהל תקין של שלטון חוק.

איתן גינזבורג: לא יכול להיות בשום מדינה דמוקרטית מתוקנת, שחברה פרטית בע"מ תהיה ברת סמכות אכיפתית על אזרח, אין דבר כזה.

איתן גינזבורג: רק גוף שלטוני, שהוא ממשלה או גורמיה או עירייה, רשות שלטונית, רק היא יכולה לאכוף.

איתן גינזבורג: האם זה אומר שצריך להכשיר עוד פקחים?

איתן גינזבורג: אולי, אבל אי-אפשר שחברה פרטית תעשה את זה, זה ברור לכולם.

יואב סגלוביץ': מאיר, המציאות היא שזה לא יהיה עם חברה.

יואב סגלוביץ': אל מול המציאות שרוצים לקיים את החוק, אני רק אומר שהדרך היחידה היא או הפקחים או להכניס פנימה גם עובדי עירייה שהם בפועל לא פקחים, ולעשות את זה בסבבים.

יואב סגלוביץ': כרגע זו האופציה היחידה, זה לא משהו שאפשר לתקן אותו, זה לא יקרה.

אייל זנדברג: חוק הסמכויות – יש לו מבנה מסוים - - -

יואב סגלוביץ': מאיר, צריך לדבר על זה, בקיצור לפתור את הבעיה.

יואב סגלוביץ': יש פה בעיה, חברה לא תוכל לעשות את זה.

מאיר יצחק הלוי: אני אבדוק את זה.

איתן גינזבורג: עובדי עירייה יכולים.

מאיר יצחק הלוי: דרך אגב, הפקחים שלי היום עוסקים בבדיקות של התקהלות, הם עוסקים בכל הנושאים שקשורים בקורונה.

איתן גינזבורג: ברור.

מאיר יצחק הלוי: משימות נוספות?

מאיר יצחק הלוי: אני רוצה להבין, אם אותו עובד שגויס על ידי חברה מוכרת דרך אגב - - -

יואב סגלוביץ': לא, הוא חייב להיות עובד של הרשות המקומית בהגדרה.

גור בליי: וגם שעומד בתנאים מסוימים, שהוא עבר כל מיני הסמכות.

מאיר יצחק הלוי: יש חברה שמאבטחת לנו את מוסדות החינוך, היא מוכרת וקיבלה תו תקן של המשטרה.

איתן גינזבורג: זה משהו אחר.

מאיר יצחק הלוי: אני יודע שזה משהו אחר, אבל אני אומר שנדמה לי שזו החברה שאמורה לבצע את משימת הבדיקה.

יואב סגלוביץ': מאיר, אלה רק עובדי עירייה.

יואב סגלוביץ': צריך להיערך לזה, אלה רק עובדי עירייה.

מאיר יצחק הלוי: זה לא היה ברור לנו עד עכשיו.

גור בליי: בכל מקרה, עד כמה שאני מבין, יש שם איזשהו תמהיל בין עובדי עירייה שיפעילו את הפקחים בהתאם לחוק הסמכויות שידרשו את ההזדהות או המסמכים, ויהיו שם גם שוטרים שיאכפו במידת הצורך את מה שדובר פה, את מניעת הכניסה, את הפעלת כוח – זה המודל.

גור בליי: בכל מקרה אתה תצטרך שיהיו שם גם שוטרים כדי להפעיל את הסמכויות של הפעלת כוח.

יואב סגלוביץ': בכביש הערבה בכל מקרה יש קבוע תמיד.

גבי פיסמן: אנחנו נשארנו עם אותו מודל שנקבע בחוק הסמכויות ביחס להפעלת סמכויות על ידי גורם מוסמך.

גבי פיסמן: מי שמפעיל את הסמכויות, אותן סמכויות שניתנו בחוק המסגרת לדרישת הזדהות ולדרישת ידיעות ומסמכים, אלה אותם אנשים, אותם פקחים שכבר הוכשרו ויודעים איך לפעול מול האזרחים.

גבי פיסמן: אנחנו לא חושבים שנכון לתת את זה, בוודאי לא לאנשים שאינם עובדי עירייה, אבל גם לא עובדי עירייה שלא הוסמכו והוכשרו - - -

איתן גינזבורג: זה ברור, זה גם רשום וכתוב.

גבי פיסמן: זה אותו גורם מוסמך שמוסמך לפי החוק.

איתן גינזבורג: גבי, זה ברור.

גור בליי: ברור, מדובר בחלופות שמופיעות בסעיף 25(א) לחוק, 25(א)(3), (4), (5) ו-(6), שבהתאם למה שנקבע שם זה עובד רשות מקומית שהוסמך עד תאריך מסוים לפי חוק עבירות מנהליות, פקח עירוני לפי החוק הרלוונטי – כל הדברים האלה, כפי שמופיע בחוק הסמכויות.

גור בליי: כמובן שאין כוונה לשנות את זה.

סעיף 8: פה מדובר בסעיף שעוסק בסייגים לתחולה.

סעיף 8: מדובר פה בהקשר הזה בסעיף שעוסק בסייגים על חברי כנסת, שרים, סגני שרים, שופטים, רשמים, דיינים, קאדים, קאדים מד'הב, מבקר המדינה ועובדי משרד מבקר המדינה ונציב תלונות הציבור, יו"ר ועדת הבחירות המרכזית וראשי רשויות מקומיות, כולם בקשר למילוי תפקידם, וחברי מועצת רשות מקומית לעניין השתתפות בישיבות המועצה – כמו שהם מוחרגים מהגבלות אחרות בסעיפים 6 ו-7, שזה הגבלות במרחב הפרטי, במרחב הציבורי והגבלות תנועה באזור מוגבל, הם גם מוחרגים בהקשר הזה של אזור תיירות מיוחד.

סעיף 8: הסעיף הנוסף זה שהעובדים שלהם – גם הם יהיו פטורים מהמגבלות האלה שקשורות בבדיקות קורונה ובעצירה במחסום, אבל הכוונה רק בעת מילוי תפקידם, כלומר: כשהם נמצאים עם אותו אדם שהם עובדים אתו.

סעיף 8: הכוונה שקבינט הקורונה יכול להחליט גם על הנושא של הכרזה על אזור תיירות מיוחד, זאת בעצם ההסכמה.

סעיף 8: זה הסעיף שאומר שהממשלה יכולה לפעול באמצעות קבינט הקורונה.

סעיף 8: לצד זה שהיא פועלת בהקשרים אחרים, בעיקר בנושא של תקלות, גם עניין הכרזה על אזור תיירות מיוחד יוכל לפעול באמצעות קבינט הקורונה.

סעיף 8: עד כאן הסעיפים שלא הקראנו.

סעיף 8: עכשיו נחזור לכמה מהתיקונים המוקדמים יותר.

סעיף 8: יש פה נושא של אישור מחלים.

איתן גינזבורג: סעיף 2.

גור בליי: אני בעמוד 2, נושא של אישור מחלים.

איתן גינזבורג: יש לכם תשובות לגבי נושא מחלים במשרד הבריאות?

גור בליי: אני בעמוד 2, הנוסח המוצע בתקנות על פי סעיפים 6 ו-7:

קטן יבוא: "(ב1) בתקנות לפי סעיפים 6 ו-7 שהותקנו לפי סעיף קטן (א) ובהכרזה על אזור מוגבל לפי סעיף 13(ג) – ייקבעו סייגים להגבלות הקבועות בהן לגבי מי שניתן לו אישור החלמה, ובלבד שהדבר מוצדק בנסיבות העניין ואין בו כדי לפגוע בתכליות המנויות בסעיף קטן (א)".

נינא כהן קרן: אני אשמח להתייחס קודם התייחסות כללית לגבי הצעת החוק ואחר כך גם לסעיף הזה.

נינא כהן קרן: אתמול הצגנו את העמדה שלנו בדיון לגבי כל הסוגיות המרכזיות של הצעות החוק.

נינא כהן קרן: היו כמה נושאים מהותיים שדיברנו עליהם, שהיה לנו מאוד מאוד חשוב שיישארו כפי שהם בנוסח של ההצעה הממשלתית.

נינא כהן קרן: השאלה של קביעת קריטריונים, הקריטריונים הנוספים או למעשה השאלה איזה אזורים ייקבעו בהכרזה, האם אנחנו מדברים רק על אילת וים המלח, או על אזורים נוספים.

נינא כהן קרן: כפי שאנחנו הסברנו אתמול, מלכתחילה הצעת החוק נכתבה בצורה הזאת.

נינא כהן קרן: יש סיבה שבגללה האזורים שנקבעו הם האזורים האלה: הייחודיות הגיאוגרפית שלהם, הניתוק שלהם מאזורים אחרים והיכולת גם לנטר אותם, גם לשמור על סטריליות יחסית מבחינה בריאותית של האזור.

נינא כהן קרן: אלה הנקודות שהיו מאוד חשובות לנו, שהן באמת ייחודיות לשני האזורים האלה, ולכן ביקשנו שהנוסח יישאר בהתאם להצעה הממשלתית.

יעקב אשר: הוועדה דנה בזה, והוועדה הציגה את הנוסח המרוכך.

נינא כהן קרן: גם בנושא הזה אנחנו נידרש להגיש הסתייגות, ככל שהוא יישאר.

נינא כהן קרן: נושא העסקים – דיברתי עליו קודם.

נינא כהן קרן: הנושא השלישי זה הנושא של אישור המחלים, שלמעשה מבקש לתקן את סעיף 4 לחוק ולקבוע במקרה של הגבלות לפי סעיפים 6 ו-7 לחוק וסעיף 13(ג), זאת אומרת הגבלות על יציאה מהבית או הגבלות של אזור מוגבל, זה נושא שהוא לעמדתנו נושא חדש, הוא לא נוגע בכלל להצעת החוק, הוא לא מתייחס להכרזה על אזור תיירותי.

נינא כהן קרן: אנחנו חושבים, כפי שגם הצגנו אתמול, שזה נושא שצריך לשקול אותו בכובד ראש, יש לו הרבה מאוד היבטים גם יישומיים, גם אכיפתיים, גם מקצועיים בריאותיים, זה לא נושא שהוא בשל להכניס אותו בשלב הזה להצעת החוק, ולמעשה לחייב את הממשלה בכל מקרה שהיא קובעת הגבלות מכוח הסעיפים האלה, גם לשקול סייגים שנוגעים - - -

יעקב אשר: לשקול – את אומרת לחייב, ואת מוסיפה את המילה שדאגתי שתהיה בתוכו, לשקול.

יעקב אשר: אם זה נראה לך דבר שהוא לא הגיוני ולא אינטליגנטי, אני לא יודע מה כן.

נינא כהן קרן: דבר ראשון, לא כתוב "ישקול", כתוב שהממשלה תקבע סייגים, ובאמת יש איזשהו מבחן שהוספתם שמרכך את הנוסח.

יעקב אשר: אני מוכן גם להכניס את ה"תשקול".

נינא כהן קרן: עדיין מבחינתנו הנושא הזה - - -

יעקב אשר: אני כבר עכשיו אומר לך, שאני מוכן להכניס גם את ה"תשקול", ואני אגיד לך גם למה לדעתי זה לא רק לא נושא חדש, אלא הוא קודם כל נושא ישן מאוד כאן בוועדה.

יעקב אשר: היו לפני כחודש וחצי נציגים שלכם, גם פרופ' גרוטו וגם אחרים.

יעקב אשר: הנושא הזה הועלה, יש היום במדינת ישראל למעלה מ-300,000 מחלימים, יש עוד עשרות אלפים שיש להם בדיקות סרולוגיות.

יעקב אשר: הכלי הזה הוא כלי, הוא לא דבר אוטומטי, הוא אינדיבידואלי.

יעקב אשר: הכלי הזה הוא כלי נורא נורא חשוב.

יעקב אשר: לא היה אף פעם אחת, שמשרד הבריאות אמר שזה לא כלי לגיטימי ונכון' הפוך, רק אמרו שהקימו צוות והצוות עכשיו יבדוק איך אפשר לעשות את זה, האם בנייר או האם בכרטיס או בדברים מהסוג הזה.

יעקב אשר: אני שמחתי מאוד לראות בהצעת החוק על האיים הירוקים, שהממשלה הגיעה למה שאנחנו אמרנו.

יעקב אשר: תשתמשו גם בכלי הזה, תחליטו מתי ואיפה.

יעקב אשר: כמובן שזה לא נותן אפשרות ל-1,000 סרולוגים לעשות עכשיו עצרת למופע זמר ענק בתוך אזור מוגבל, וזה מה שביקשנו.

יעקב אשר: אם אנחנו נמצאים כאן בתיקון של חוק הסמכויות הגדול, אנחנו לא מתקנים ולא מסתכלים מה קורה פה מסביב.

יעקב אשר: אם משרד הבריאות – ואני אומר את זה כמחמאה – הבין שהכלי הזה הוא נכון לדברים מסוימים, אנחנו רק מבקשים שהכלי הזה יבוא לידי שימוש גם בדברים אחרים בהחלטות של הממשלה.

יעקב אשר: אנחנו לא מחליפים את הממשלה, אנחנו רק ביקורת על הממשלה.

גור בליי: יש גם אפשרות אחרת, יש גם כל מיני נוסחים אחרים.

גור בליי: אנחנו יכולים לנסח ולהגיד משהו יותר מרוכך – שתקנות לפי סעיפים 6 ו-7, אני צריך לעשות סעיף מקביל בעניין של אזור מוגבל, כי מבחינה נוסחית אני חושב שזה לא יהיה באותו סעיף.

גור בליי: אבל בהקשר הזה, יותקנו בשים לב לאפשרות לקבוע סייגים להגבלות לגבי מי שניתן לו אישור החלמה, ובלבד שהדבר מוצדק בנסיבות העניין.

יעקב אשר: מקובל עליי גם.

נינא כהן קרן: אנחנו לא מקלים ראש בחשיבות של הנושא וגם לא בפוטנציאל, אבל אנחנו חושבים שנושא שהוא כל כך לא בשל כרגע מבחינה מקצועית - - -

יעקב אשר: אז הוא יהיה על השולחן שלכם.

נינא כהן קרן: הוא יכול להיות על השולחן, וזה בסדר, אנחנו לא חושבים שנכון לשלב אותו בחקיקה.

יעקב אשר: שמעתי.

איתן גינזבורג: אפשר לחזור על הניסוח?

איתן גינזבורג: בוא נקשיב שוב לניסוח.

נינא כהן קרן: אני לא אפסול על הסף כמובן בלי להתייעץ עם הגורמים במשרד - - -

איתן גינזבורג: בואי שוב נקשיב לניסוח, נראה לי שהוא יכול לפתור את הבעיה.

יעקב אשר: זאת תופעה לא חדשה, שאומרים את הלא לפני ששומעים את הניסוח.

גור בליי: יש ניסוח יותר מרוכך, שאנחנו אומרים שתקנות לפי סעיפים 6 ו-7 – ושוב אני אומר שאנחנו נעשה משהו מקביל לגבי האזור המוגבל – יותקנו בשים לב לאפשרות לקבוע סייגים להגבלות שבהן, שבתקנות, לגבי מי שניתן לו אישור החלמה, ובלבד שהדבר מוצדק בנסיבות העניין ואין בו כדי לפגוע בתכליות המנויות בסעיף (א); רק בשים לב לאפשרות הזאת, ורק אם זה מוצדק, ורק אם זה תואם את התכליות.

גור בליי: אני חושב שיותר מרוכך מזה - -

קארין אלהרר: - - יותר מזה, זה להגיד לא יהיה.

יעקב אשר: בדיוק.

גור בליי: זה רק אומר שהדבר הזה יעבור לכם לראש.

יעקב אשר: אני אומר עוד פעם, שאני מוכן ללכת לריכוך הזה.

גור בליי: למעשה, אפשר היה אפילו לומר, שבגלל החובה שלכם כשאתם מתקינים תקנות לשקול את הפגיעה בזכויות, אתם ממילא מחויבים לשים לב לדבר הזה, כי אם יש לכם אופציה להקל בפגיעה בזכויות באנשים - - -

נינא כהן קרן: לכן אנחנו גם חושבים שזה - - -

גור בליי: אבל אנחנו רק רוצים לנצנץ את הדבר הזה.

יעקב אשר: אל תתני לי תשובה עכשיו, ואני מקבל את התיקון הזה שיוטמע.

יעקב אשר: אני רוצה רק לומר לך דבר אחד.

נינא כהן קרן: בכל מקרה אני אבדוק את הנוסח הזה, אבל ככל שהנוסח נשאר ואנחנו לא נקבל אותו, עדיין העמדה שלנו שזה נושא חדש.

יעקב אשר: אוקי, את אמרת נושא חדש.

יעקב אשר: אין בעיה, אנחנו נדון בזה.

גור בליי: אני רוצה לציין שלפי התקנון נציג של הממשלה לא יכול להעלות נושא חדש, אלא אם יש את זה בכתב על ידי שר או סגן שר עד המועד שנקבע לדיון בוועדת הכנסת לפי סעיף 85(ב) לתקנון.

יעקב אשר: הם יודעים את התקנון, בזה אין לי ספק.

יעקב אשר: את התקנון הם קראו שש פעמים, את ההצעה הזאת הם לא קראו אפילו פעם אחת.

יעקב אשר: עם כל הכבוד, אנחנו כאן ועדה – גברתי, אני לא מדברת אליך אישית, רק את הנציגה אז קחי את מה שנקרא לא ברמה האישית – אנחנו דנים חודשים על חוק הסמכויות, עם ויכוחים עם חברים טובים שלי פה בוועדה.

יעקב אשר: מתברר שיש סמכויות מסוימות, שאתם שולפים כשאתם רוצים, ואת זה אני דווקא מעריך.

יעקב אשר: שלפתם את זה גם בנושא של כניסה לארץ, בלי שיש לזה איזשהו אזכור בכל החוק הגדול שאמור לתת לכם את הסמכויות, ואני מדבר גם לאוזני משרד המשפטים.

יעקב אשר: שלפתם את זה פה, וטוב שעשיתם את זה.

יעקב אשר: אני שמחתי בגלל שזה הגיוני.

יעקב אשר: זה מה שאני זועק כבר חודש וחצי כאן ואומר שיש לכם עוד כלי, תשמשו בו במשורה, תשתמשו בו.

יעקב אשר: יש איזה קהות חושים שלא לצאת לרגע ולחשוב מחוץ לקופסה.

יעקב אשר: אל תעני לי, אני לא מתקיף אותך, אני רק מדבר אליך, תעבירי הלאה את הכדור.

יעקב אשר: אני אומר גם למשרד המשפטים, לא יכול להיות שתוך כדי תנועה מתברר שיש לנו עוד כלים, שלא נמצאים בתוך הסמכויות, בתוך אותו חוק שנתנו לממשלה כדי לטפל בדברים הללו, ולכן אני רואה בזה ציבורית דבר חשוב והכרחי, והוועדה עומדת על כך.

יעקב אשר: אני רוצה גם לומר לך עוד דבר לגבי מה שאמרת.

יעקב אשר: אמרת שאתם מתנגדים לשלושה דברים, שהם שלושת הדברים העיקריים שהוועדה מכל הקצוות חושבת שאתם טועים: אחד, דיברת על האפשרות לתת את זה גם לערים אחרות, אני חושב שאם זה לא התפקיד שלנו כוועדה או התפקיד של משרד המשפטים כמשרד המשפטים, אני לא יודע איזה תפקיד יש, אם זה לא יבוא לפחות בצורה המרוככת שאנחנו אמרנו, שאנחנו משאירים את אילת ואת ים המלח ומנצנצים אותן, כי שם נעשתה בדיקה ועבודה, רק אנחנו אומרים לממשלה שאם יתברר לה שיש אפשרות להחיל את זה בעוד מקום, למה שלא תעשה את זה?

יעקב אשר: נותנים לכם את האפשרות לקבל את ההחלטה, אפילו לא מכריחים אתכם.

יעקב אשר: אם זה לא מופיע, זאת חקיקה פרסונלית, זאת חקיקה פרסונלית על מקום מסוים.

יעקב אשר: אנחנו כוועדה, והטיב לבטא את זה פה חבר הכנסת עודד פורר בישיבה הראשונה, כשהוא במקרה יושב-ראש השדולה של טבריה, אבל זאת לא רק טבריה ויכול להיות שטבריה לא תהיה בסוף, יכול שלא יהיו גם אחרים, אבל את האפשרות לקחת?

יעקב אשר: זאת ההתנגדות הראשונה שלכם.

יעקב אשר: ההתנגדות השנייה שלכם זה על לב לבו של החוק, שגם הופיע בהצעת החוק הפרטית שהגישו איתן והחברים, שמדברת על כך שההיגיון של החוק הזה אומר שזה לא רק החדר במלון, אלא גם הדברים מסביב.

יעקב אשר: כמובן שלא עשינו את זה כחובה.

יעקב אשר: סירבתי מטעמים פרקטיים לבקשת ראש העיר ל"בד בבד".

יעקב אשר: יש גבול להתעקשות שלכם.

יעקב אשר: יש גבול להתעקשות שלכם.

יעקב אשר: מה, אנחנו טיפשים?

יעקב אשר: אנחנו לא מקצועיים?

יעקב אשר: יושבים שלושה אנשים בחדר שיודעים יותר טוב מכולם?

יעקב אשר: אני יכול להוציא סעיפים, לעשות כמו שעשו אחרים בוועדות, אז מה?

יעקב אשר: זה מה שאתם רוצים שיעשו?

יעקב אשר: הולכים אתכם עם היגיון, מרככים את הדברים.

יעקב אשר: בהתחלה רצינו לכתוב שזה יחול על כל עיר שתהיה בקריטריונים האלה.

יעקב אשר: הסכמתי להצעה, שהגיעה אגב ממשרד הבריאות, לפחות לפי השליח שהוא נאמן עלי שאמר את זה, לאחר מכן חזרו בהם.

יעקב אשר: הסכמתי גם לזה, שיהיה כתוב אילת וים המלח ותינתן אפשרות לחשוב, מה זה הדבר הזה?

יעקב אשר: יש גבול.

יעקב אשר: אתם יכולים להתנגד, להסתייג, מה שאתם רוצים.

יעקב אשר: אנחנו רוצים להעביר את החוק הזה, ואני מקווה שהוא יעבור היום.

גור בליי: הנוסח המעודכן לגבי סעיף 4, וכמו שאמרתי זה יתווסף גם לסעיף 13, זה הנוסח המרוכך יותר שהקראתי.

יעקב אשר: אגב, אני רוצה רק לעדכן אתכם שיש לנו אישור מיושב-ראש הכנסת להמשיך את הישיבה עד זמן השאילתות, שאני מעריך אותן כשעה.

אלי אבידר: אבל זה לא טוב.

אלי אבידר: זה שיש לנו אישור, זה לא טוב.

יעקב אשר: לא היית יומיים.

יעקב אשר: תתעדכן, אני חושב שזה טוב.

גור בליי: כמו שאמרתי, זה הנוסח שהקראתי, לא הנוסח שבפניכם, אלא יותקנו בשים לב לאפשרות לקבוע סייגים להגבלות שבהן לגבי מי שניתן לו אישור החלמה, ובלבד שהדבר מוצדק בנסיבות העניין ואין בו כדי לפגוע בתכליות המנויות בסעיף (א), זה ל-6 ו-7 – זה כחלק מ-4, ואותו דבר ב-13.

האזורים, 12א: "בתקופת תוקפה של הכרזה על מצב חירום בשל נגיף הקורונה, וכשעומדות בתוקפן הגבלות האסורות על פתיחת מתקני אירוח, רשאית הממשלה להכריז על העיר אילת או על אזור עין בוקק או על אזור אחר בישראל" - - פה הממשלה מתנגדת לזה, אני מבין, אבל אם הוועדה מאשרת את זה, עשינו פה שינויי נוסח, אני מבין ש"על אזור אחר בישראל שהוא רשות מקומית", ולעניין מועצה אזורית גם יישוב או אזור מובחן - - -

קארין אלהרר: למה ככה?

אייל זנדברג: גם יישוב במועצה או אזור מובחן שיש בו ריכוז של פעילות תיירותית, לא כל חלק גיאוגרפי.

קריאה: ריכוז משמעותי של פעילות תיירותית.

אייל זנדברג: משהו כזה אפילו.

גור בליי: בואו נחדד את עצם ההצעה, כל רשות מקומית יכולה, חוץ מאילת ועין בוקק – עפולה, מטולה או טבריה.

אייל זנדברג: רשות שלמה, ולא חלק מרשות, לא רחוב הירקון בתל אביב.

גור בליי: רשות מקומית שלמה, ובמועצה אזורית זה יכול להיות אחד מהיישובים במועצה הזאת, או יכול להיות גם במועצה אזורית כמו עין בוקק אזור מסוים - - -

יואב סגלוביץ': שאלה למשרד התיירות, אם לדוגמה יש עיר, ויש כאלה ערים - - -

דודו קובנסיאנו: ריכוז משמעותי של פעילות תיירותית.

קארין אלהרר: אבל למה?

קארין אלהרר: נגיד בירושלים אזור המלונות הוא אזור מוגדר.

אייל זנדברג: האמת שהשאלה היא למשרד הבריאות, אבל ההנחה האפידמיולוגית ששכונה בעיר זה לא משהו שבאמת יש לו קיום במובן שאנשים באים לשם, שוהים רק שם ולא זזים.

יואב סגלוביץ': בוודאי שכן, אם הוא יעמוד בקריטריון, המבחן הוא קריטריון, לא איך קוראים לזה עיר, כפר או יישוב.

יואב סגלוביץ': המבחן הוא קריטריון, אם אתה יכול לאבחן אותו, כמו שכתבתם בהתחלה: נגישות, תנועה, בידוד, צריך את הכלל, לא החלטה אם זה עיר או כפר.

אייל זנדברג: לדעתי כאן דווקא מטעם משפטי יש היגיון שאתה מתייחס ליחידות מוניציפליות, שאתה יכול - - -

יואב סגלוביץ': למה?

יואב סגלוביץ': אני אומר לכם שהמציאות היא לא כזאת.

יואב סגלוביץ': קח את נצרת, לא שאני שגריר היום של נצרת.

יואב סגלוביץ': יש בה הרבה בתי מלון, אבל יש לה אזור אחד בעיר שכולו מלונות, בכניסה לעיר בכלל, אתה לא צריך להמשיך פנימה.

יואב סגלוביץ': אני יכול לתת לכם עוד ערים, זה נכון גם לגבי חלק מסוים מטבריה.

אייל זנדברג: כמובן שאין מניעה משפטית לעשות את זה, אבל - - -

יואב סגלוביץ': - - - ואתם תחליטו, לא אנחנו מחליטים, לפי הקריטריונים.

שי סומך: זה מלאכותי להבחין בין המלונות בנצרת לבין העיר נצרת, שבה מי שמבקר במלון מטייל.

יואב סגלוביץ': חברים, שום דבר לא מלאכותי, תסגור אותו, כמו שאתה סוגר אי ירוק.

קארין אלהרר: לא, כי לסגור זה לא מלאכותי...

יואב סגלוביץ': חברים, יש פה קריטריונים שכתובים בחוק, שאומרים שצריך שיהיה בידוד, שצריך לסגור אותו.

יואב סגלוביץ': אם זה עונה, אתם תחליטו.

יעקב אשר: יואב, אני עכשיו הבנתי גם מה שאתה אומר, פשוט הייתי בשיחה אחרת, אבל אני כן חושב – שוב, לצערי הרב אני ג'נטלמן, אני לא יודע למה, אבל אני ככה עובד, מה לעשות?

יעקב אשר: למדתי את זה מאלי אבידר, שהוא הדיפלומט בינינו.

יעקב אשר: אני כן חושב שהסייג הזה של רשות מקומית או מועצה נפרדת בתוך מועצה מרחבית הוא נכון, כי ההתייחסות צריכה להיות לעיר.

יעקב אשר: ההתייחסות בתוך העיר, כבר יש לה האלמנטים שלה.

יעקב אשר: אם יתברר למישהו ולממשלה בעוד שבוע, שאפשר להחיל את זה על זה על עוד מקום, באותם תנאים שעשו את זה עם אילת ועם ים המלח, שלא נצטרך לבוא לפה ולפתוח חקיקה ראשית עוד פעם.

יעקב אשר: עם כל הכבוד, אנחנו לא עובדי קבלן.

יעקב אשר: זה פתרון בירוקרטי לחלוטין, כמו שאומר מהיציע, ולכן אני נצמד לעניין הזה ואני כן מקבל – אתה יכול לחלוק עלי, אני גם מבין אותך, אבל אני כן חושב שיהיה נכון ואמיתי להיצמד לקריטריון שהיה באילת.

יואב סגלוביץ': אני נצמד.

יעקב אשר: לא, אתה לא נצמד, כי שם זאת באמת עיר שיש בה רשות מקומית אחת שולטת, במיוחד שראינו שחייבת להיות פה שליטה של מישהו, כי רח"ל לא בדיוק שולטת, רק מלמעלה – לכן אני דווקא בעניין הזה כן מקבל את עמדת משרד הבריאות, לא שמעתי את זה בזמן הוויכוח.

יעקב אשר: אני רוצה להיות פרקטי.

יואב סגלוביץ': אין בעיה, אני חושב שהם מגבילים את עצמם.

יעקב אשר: אני חושב שיש בזה היגיון, כי זאת המהות של הבקשה שלנו, שאם יש עוד מישהו שהוא באמת כמו זה, אוקי, בשמחה, ואם לא, אז לא יהיה.

יעקב אשר: יכול להיות שטבריה לא תעמוד בזה, יכול להיות שמטולה לא תעמוד בזה, אבל יכול להיות גם שכן.

יעקב אשר: אני לא רציתי לסגור את השערים, זה התפקיד שלנו כחברי כנסת.

יואב סגלוביץ': גם אני לא, אבל ברגע שאתה קובע עיר, אתה סוגר שערים.

יואב סגלוביץ': לא משנים הקריטריונים של החוק, משרד הבריאות יחליט, אם אזור מסוים בטבריה, ואתם מכירים את הארץ, יש שם אזור מסוים - - -

יעקב אשר: אבל לא צריך להגיע לזה, כי גם באילת אזור התיירות הוא אזור מסוים.

יעקב אשר: להזכירך, יש את החלק של העיר למעלה ויש את החלק של המלונות למטה.

יואב סגלוביץ': אבל אין עוד עיר כמו אילת שכל התשתית שלה וכל העיר חיה - - -

מאיר יצחק הלוי: זאת העיר היחידה שיש לה כניסה אחת.

יעקב אשר: נכון, ויש אלמנטים של כניסה אחת ולא כניסה אחת.

יואב סגלוביץ': לא נלך לרב.

יעקב אשר: בדיוק, לא הולכים לרב והרב לא נמצא עכשיו בדיון.

גור בליי: צריך להגיד אזור מובחן שיש בו ריכוז משמעותי של פעילות תיירותית?

גור בליי: הרי למטה זה אחד הקריטריונים, שעיקר פעילותו היא פעילות תיירותית, לא מספיק להגיד אזור מובחן?

דודו קובנסיאנו: אנחנו נרגיש יותר בנוח כשיהיה כתוב שיש בו ריכוז משמעותי של פעילות תיירותית והדגשה של זה.

קארין אלהרר: זאת חזרתיות.

איל זנדברג: לא דיברנו על חזרתיות, הפעילות הכלכלית התיירותית – יכול להיות שנבחנת בהיקפים כלכליים כאלה ואחרים, בעוד שפה הכוונה היא שמה שמאפיין את האזור הזה, שיש בו למשל הרבה בתי מלון בריכוז, זה משהו שהוא מיוחד.

איל זנדברג: הרי אין פה הגדרה מוניציפלית, זה שטח בתוך מועצה אזורית.

איל זנדברג: זה ניסיון להגדיר אותו לפי המאפיינים הכמעט הפיסיים שלו, ולא רק לפי הפעילות הכלכלית באותה שנה, אם יש שם במקרה מפעל שמכניס 70% מההכנסות של האזור, נגיד שאולי הוא לא מסתמך על הפעילות התיירותית.

איל זנדברג: יכולים להיות 1,000 חדרי מלון ומפעל אחד, אבל כלכלית אולי התיירות היא רק 30%, אבל גיאוגרפית זה ריכוז של בתי מלון.

איל זנדברג: אני חושב בקול רם, זה באמת מורכב להגדרה.

איל זנדברג: אני הייתי דבק בכל זאת - - -

גור בליי: אז אנחנו מדברים על אזור אחר בישראל שהוא רשות מקומית, וכשמדובר במועצה אזורית, זה יכול להיות כמובן כל המועצה האזורית, כמו כל רשות מקומית, כולל מועצה מקומית, מועצה אזורית, עירייה, אבל במועצה אזורית יש גם אופציה שזה יהיה יישוב מסוים, או אזור מובחן שיש בו ריכוז משמעותי של פעילות תיירותית כמו עין בוקק בתוך מועצה אזורית תמר.

גור בליי: אפשר להכריז עליהם כאזור תיירות מיוחד, אם התקיימו לגביו, לגבי אותו אזור או לגבי אילת או עין בוקק-חמי זוהר, התנאים כמפורט להלן ולאחר ששקלה הממשלה את הפגיעה בזכויות כתוצאה מההכרזה.

גור בליי: היא צריכה לשקול כחלק מהשיקול עכשיו מה הקריטריונים.

גור בליי: אני רוצה לחדד גם שאלה הקריטריונים, שגם אילת, גם עין בוקק וגם כל מקום אחר צריכים לעמוד בהם.

אייל זנדברג: אני רוצה להעיר על עצם קיומן של אמות המידה.

אייל זנדברג: אני לא נוקט פה עמדה בשאלה האם צריך להרחיב כן או לא את ההסדר מעבר לשתי הערים.

אייל זנדברג: הנקודה היא הרחבת אמות המידה להכרזה והמשמעות שלהן, האפשרות להכריז על אזורים שהם לא רק אילת ותיירות ים המלח.

איתן גינזבורג: ההגדרה זה אזור.

יעקב אשר: זאת לא הרחבה של אמות המידה, זאת הרחבה של אזורים.

אייל זנדברג: לגבי סעיף 12א, לפני שנכנסים לפרט כזה או אחר, אתמול, שלשום הדגישו בוועדה שמעבר לשני האזורים, אילת וים המלח, הוועדה מציעה לממשלה אפשרות, שיקול דעת, גמישות להכריז על אזורים נוספים, כדי לחסוך לממשלה לחוקק שוב ולתקן, אם היא תגלה מחר שיש אזור נוסף.

אייל זנדברג: ברגע שייקבעו כאן אמות המידה, מובן לכולם שהממשלה תהיה חייבת להפעיל אותם כמובן בצורה שוויונית.

יעקב אשר: אבל אלה לא אמות מידה שלנו, שאנחנו קבענו אותם.

קארין אלהרר: לא, אבל באמות המידה זה יהיה שוויוני.

יעקב אשר: לקחנו את אמות המידה של הממשלה, לא נגענו בהן.

אייל זנדברג: מה שיהיה כתוב פה זה שנהיה חייבים, כמובן אני לא חולק על כך, להפעיל בצורה שוויונית וכל גוף, כל אזור שיסתבר שמקיים את התנאים, נצטרך כממשלה להכריז או על הכול או על אף אחד.

גור בליי: לכן אנחנו לקחנו את הקריטריונים שלכם.

יעקב אשר: בדיוק, לא המצאנו משהו חדש, תפרנו אותם.

אייל זנדברג: זה מורכב משני מהלכים, זה המהלך האחד.

אייל זנדברג: לכן האמירה שאומרת שניתנת לממשלה גמישות, היא לא עד הסוף מדויקת.

אייל זנדברג: שוב, זה לא פוסל את המהלך, אבל זה לא מדויק, לממשלה לא תהיה יותר גמישות, תהיה לה החובה לתת לכל מי - -

יעקב אשר: - - תהיה לה חובה לפעול בשוויוניות, ואם זה לא שוויוני, תהיה לה חובה לא לפעול באי-שוויוניות.

אייל זנדברג: נכון מאוד, רק זה לא עניין של גמישות ושיקול דעת.

יעקב אשר: הצליחו להרגיז אותי הפעם.

אייל זנדברג: אני לא חושב שיש פה מקום להתרגז על אחרים.

יעקב אשר: לא אתה, איך אתה יכול להרגיז?

אייל זנדברג: השלב השלישי, והוא החשוב, לאור זה, הוועדה צריכה להסתכל על התנאים ולחשוב לא כמשהו שאולי הממשלה תוכל, אלא הניסוח של אמות המידה כמו שהן עכשיו, לאור הנתונים שהם ידועים, לא יודע למי, לוועדה, לאן זה יוביל.

אייל זנדברג: אם זה יוביל לשני היישובים אילת וים המלח, אני אגיד לוועדה: לא הוספתם במהות, הוספתם בשוויון, אבל לא הוספתם יישובים.

אייל זנדברג: אם לעומת זאת אתם מסתכלים על זה והשתכנעתם אחרי שקיבלתם נתונים, שזה מוביל לכך שיהיו שם 10 אזורים, קחו בחשבון שזאת המשמעות, שיהיו 10 אזורים, ואם הממשלה תחשוב ש-10 אזורים זה הרבה מדי, אולי היא תחליט לא להכריז בכלל, גם לא על אילת.

אייל זנדברג: זו המשמעות המשפטית.

יואב סגלוביץ': אנחנו סומכים על הממשלה, שהכריזה על הקריטריונים, היא עשתה את זה תוך חשיבה על ערך השוויון לפני שנגענו בחוק.

יעקב אשר: אני מבקש לכתוב את זה בפרוטוקול על שם יואב סגלוביץ', זה לא יאומן מה שאני שמעתי.

יעקב אשר: ..

יעקב אשר: איך אמרת?

יעקב אשר: אנחנו סומכים על הממשלה.

קארין אלהרר: הוא לא התכוון.

יעקב אשר: מה קרה לך?

יעקב אשר: התדרדרת פה בוועדה.

יעקב אשר: ..

יואב סגלוביץ': הכול התהפך פה, אתה רואה?

יואב סגלוביץ': אני בעד ואתה נגד.

יעקב אשר: אני רוצה לחזור שוב פעם, אין לי בעיה שתוסיף את זה גם במילה כזאת או אחרת.

יעקב אשר: אני אומר את מה שאני מתכוון ומתכוון את מה שאני אומר.

יעקב אשר: אני יותר בעייתי לכתוב, אתם יותר מומחים.

יעקב אשר: אני מתכוון רק לדבר אחד, ואני חושב שיש הבדלים בין הרשויות, אבל לא בחנו אותם, לא אנחנו, זה לא תפקידנו.

יעקב אשר: אני גם לא נכנס לאמת מידה אחת, לקחנו העתק-הדבק ממה שהיה בבקשת הממשלה על החוק הזה.

אייל זנדברג: מדברי ההסבר.

אייל זנדברג: זה לא ניסוח, זה חוק.

יעקב אשר: יפה, בדברי ההסבר.

יעקב אשר: אין לי גם בעיה אם אתה רוצה לנסח את זה עם עוד מקום של ריכוך, אבל הנקודה המרכזית צריכה להיות אחת:

יעקב אשר: אנחנו בוודאי כוועדת החוקה, חוק ומשפט, אתה כנציג משרד המשפטים בוועדת החוקה, שתמיד שומר עלינו שנהיה שוויוניים, אנחנו בוודאי לא יכולים להיות לא שוויוניים.

אייל זנדברג: אין מחלוקת.

יעקב אשר: יירשם בפרוטוקול שעל זה אין מחלוקת, וברגע שאין מחלוקת, זה הנוסח שצריך להיות.

יעקב אשר: אני לא בא לכפות הר כגיגית, אני לא בא ומכתיב, אני גם לא בא ומשנה משהו, אני בא ואומר: מאחר שזה לא נבדק או שכן, יכול להיות שנבדקו ערים אחרות והתשובה שלהם שלילית, תגיד הממשלה שלילי, נקבל את זה, מה קרה?

יעקב אשר: מה יש?

יעקב אשר: אפילו יואב מוכן לשמוע את דעת הממשלה.

גור בליי: אייל, בהמשך למה שנאמר על ידי היושב-ראש ועל ידי חבר הכנסת סגלוביץ', אנחנו מסייעים לממשלה לקיים את עיקרון השוויון, כי בסופו של דבר אנחנו שאלנו את הממשלה איך החלטת ללכת על שני המקומות האלה?

גור בליי: בגלל א', ב', ג', אז אנחנו אומרים: א', ב', ג' מקומות אחרים שנכנסים בזה, תחילו את זה גם עליהם.

אייל זנדברג: אני רק אומר שמה שכתוב פה בא מדברי ההסבר באופן – אני לא יודע אמיתי, אבל אמות המידה שבחרו בשני האזורים המסוימים, כנראה הם מורכבים יותר.

אייל זנדברג: כרגע משרד הבריאות מתנגד להכללה, אז הדיון הוא מעבר לעמדת הממשלה.

אייל זנדברג: לכן מה שכתוב פה, הוועדה צריכה לחשוב שהאחריות של הוועדה כרגע כמחוקקת לאן זה יוביל.

אייל זנדברג: מה שכתוב פה, יכול להיות שחל על אזורים נוספים בארץ, והשאלה אם זאת התוצאה המקווה מבחינת בריאות הציבור.

אייל זנדברג: זה כבר לא עניין של שוויון, זה עניין של בריאות הציבור.

גור בליי: לכן גם אתמול ישבנו עם נציגי הממשלה.

גור בליי: ככל שהשיקולים האלה לא משקפים את מכלול השיקולים, תגידו עוד.

גור בליי: מבחינה זאת אמרנו, תגידו מה השיקולים הרלוונטיים.

אייל זנדברג: למשל, הנושא של ריכוז משמעותי מבחינה אבסולוטית, יתקנו אותי חבריי פה מהממשלה, שבמקום מסוים יש הרבה מאוד – אני אגיד עכשיו בתי מלון, כי זה המודל שהיה – חדרי אירוח.

אייל זנדברג: אז יכול להיות שיש מקום שיש בו 20, 50 חדרי אירוח, ואכן עיקר הפעילות בחוות בודדים, 100% מהפעילות שלה היא תיירות, או 70% ו-30% חקלאות ואפשר לבודד אותה בהגדרה, אבל בשביל 100 חדרי אירוח, או בוודאי חושה אחת, לא מוצדק לעשות את האופרציה, לכן זה לא מופיע פה.

אייל זנדברג: לקחתי מדברי ההסבר, ולתרגם את זה לחוק, זה לא אותו דבר.

אייל זנדברג: האחריות עוברת למחוקק, גמישות הממשלה לא ניתנת.

גור בליי: אבל אייל, אלה לא רק דברי ההסבר.

קארין אלהרר: אז למה במקרה כזה לא לפתוח?

יעקב אשר: כי לא צריך לפתוח, את לא צריכה לקרוא לזה אי, כי חדרי אירוח יכולים להיות פתוחים גם במסגרת צימרים, אני לא מבין למה בכלל צריך את כל הסיפור הזה.

אייל זנדברג: - - - מסה קריטית כדי להפעיל את האופרציה - - -

יעקב אשר: ידידי, הבנתי אותך.

קארין אלהרר: אבל באמת חוות בודדים זה כמו צימרים.

יעקב אשר: השאלה אם אפשר להוסיף מילה אחת שתהיה חלק מרכזי במכלול?

שי סומך: למשל שיתוף פעולה עם הרשות.

יעקב אשר: מר זנדברג, אם תציע הצעה, אני אגיד לך את הכיוון שאני מוכן ללכת אליו, שהשיקולים האלה יהיו חלק מהשיקולים הכלליים.

אייל זנדברג: אני מומחה קטן לנושא הזה, אני מדגיש שמשרד הבריאות מתנגד לעצם הוספת - - -

יעקב אשר: את זה הבנתי.

יואב סגלוביץ': אבל אייל, אני אתן לך את הטיעון ההפוך.

יואב סגלוביץ': כשאומר משרד הריאות שהוא מתנגד לדבר הזה, גם להתנגדות צריך להיות הסבר אל מול ערך השוויון שאנחנו מדברים עליו כאן, כלומר: אי-אפשר להגיד: אנחנו מתנגדים, להתראות ושלום.

יואב סגלוביץ': הרי אם יש פה פגיעה בערך השוויון – אם זה כתוב או לא כתוב, ולכן יעקב אני מציע לא להיבהל.

יעקב אשר: אני לא נבהל, אני מנסה להיות הגון.

יעקב אשר: אני לא נבהל, כי כרגע הם מתנגדים לכול.

קארין אלהרר: אבל זה הגון, ההצעה הזו בסדר גמור.

יואב סגלוביץ': לכן אייל אני אומר שערך השוויון שאתה מציג פה כדבר מבטיח, נמצא גם בהחלטה שאלה רק שני אלה.

יואב סגלוביץ': לכן אנחנו כוועדה, אני לפחות חושב שהקריטריונים הם מספיק – אל מול המצב ולממשלה יש את הגמישות לקבל החלטה.

אייל זנדברג: אבל אין לה גמישות.

יואב סגלוביץ': יש לה גם גמישות הפוכה, זה הולך לשני הכיוונים.

יעקב אשר: אני לא יודע לגבי הניסוח, אמרתי לכם שאני עדיין בהתמחות פה בוועדה, אז אני לא מנסח מי יודע מה טוב, אבל אני כן מקבל את הנקודה שאתה אומר:

יעקב אשר: לקחנו את אמות המידה המרכזיות, אבל יכולים להיות עוד שיקולים.

יעקב אשר: אני מוכן לתת לזה ביטוי גם בדבר הזה.

גור בליי: מה דעתכם להוסיף – אמרנו ברישא "לאחר ששקלה את הפגיעה בזכויות כתוצאה מההכרזה" – ולהוסיף "ואת היקף הפעילות התיירותית באזור".

גור בליי: כדי לעלות למשל לחוות בודדים האלה שאתה מדבר עליהן או מקומות קטנים, שהצר לא שווה בנזק המלך.

ניצן הורוביץ: לא תרים תחנת בדיקה לקורונה בכל חוות בודדים.

גור בליי: נכון, לאור היקף הפעילות.

יעקב אשר: היקף המקום, היקף הפעילות.

קארין אלהרר: אבל חוות בודדים זה צימרים.

יואב סגלוביץ': זה צימרים, הדוגמה לא טובה.

יעקב אשר: לכן זה מיותר ולכן לא מפריעה לי התוספת הזאת.

גור בליי: זה עוזר?

דודו קובנסיאנו: לדעתי זה לא עוזר, כי גם בחוות בודדים יש מלא אטרקציות באזור.

גור בליי: לא, זה האזור שעליו אתה מכריז.

דודו קובנסיאנו: ואם בחוות הבודדים מתבססים בעיקר על הפעילות התיירותית?

יעקב אשר: אבל כתבת היקף.

יואב סגלוביץ': הממשלה החליטה על עין בוקק - - -

קארין אלהרר: בעין בוקק אין אטרקציות.

קארין אלהרר: אבל עין בוקק זו בדיוק אותה דוגמה, מה הבעיה?

יעקב אשר: אנחנו לא מדברים על אטרקציות, אנחנו מדברים כרגע על היקף ומקום התיירות.

יואב סגלוביץ': היקף התיירות במקום.

יעקב אשר: כן, מדברים על היקפים גדולים, אנחנו לא מדברים על כל פיפס קטן.

ניצן הורוביץ: לא על כל חדר.

יואב סגלוביץ': כן, גם ההגדרה הזאת נמצאת בחוק.

יעקב אשר: בסדר?

יעקב אשר: יוטמע?

יעקב אשר: אל תחכה לתשובה, כי הם מתנגדים לכל העניין.

גור בליי: (1) נשאר כשהיה, זה היה מלכתחילה בהצעת חוק הממשלתית, רק הוספנו לפי אמות מידה שיפורסמו לציבור.

גור בליי: ב-(2) "ניתן לערוך בדיקות קורונה מידיות בהתאם להוראות סעיף 12ד(ב)", אולי אני אקרא לזה מהירות, בזמינות ובמספר הנדרשים, "שתאפשר לאנשים המנויים באותו סעיף קטן להיכנס לאזור" ב"זמן סביר".

מה שמתווסף זה: (5) הפעילות הכלכלית של האזור מבוססת במידה" – ופה משרד התיירות ביקש "במידה ניכרת" "על פעילות תיירותית";

קארין אלהרר: בסדר גמור.

שי סומך: יכולים להיות שיקולים נוספים, למשל, מידת שיתוף הפעולה של הרשות המקומית.

גור בליי: אבל התייעצו עם ראש הרשות.

יעקב אשר: לא, זה ביישום.

שי סומך: אבל גם כתנאי.

קארין אלהרר: לא, אתם לא תענישו את התושבים.

שי סומך: יכול להיות שחלילה אנחנו במצב של עלייה בתחלואה ואפשר לתת לאילת לפעול עוד כמה ימים, אבל עכשיו לפתוח אזור חדש זה לא הגיוני, זאת אומרת: יש עוד שיקולים שלא כולם כתובים פה.

קארין אלהרר: אז תשקלו אותם.

שי סומך: אולי נכתוב "התקיימו לגביו לפחות התנאים כמפורט להלן" או משהו כזה, כי זאת לא רשימה סגורה של שיקולים.

יואב סגלוביץ': הגזמתם.

יעקב אשר: מה זה "להלן"?

יעקב אשר: איזה תנאים?

קארין אלהרר: הוא רוצה את זה כתנאי מינימום, שיהיו לו עוד תנאים לשקול.

יעקב אשר: לפחות?

קארין אלהרר: כן.

גור בליי: ואז אתה יוצר בסיס להבחנה לא ראויה בין אזורים.

גור בליי: אלה – תנאים על כל אלה, אבל למה אותו בחרת?

גור בליי: כי יש לי עוד דברים אחרים, זו בעיה.

שי סומך: אבל יש עוד שיקולים, זו לא רשימה סגורה.

יעקב אשר: אני מתפלא על משרד המשפטים, שאמור להיות שומר הסף שלנו בנושא שוויוניות.

שי סומך: אז אולי צריך לכלול עוד תנאים.

יעקב אשר: לכן אמרתי שאני עדיין משאיר את זה להחלטת ממשלה לשיקול דעתה, אבל מתווה להם - - -

קארין אלהרר: לא, אבל בתנאים שקבענו.

גור בליי: אולי תנוח דעתכם, כמו שתמי אומרת, הרי ב-(1) כתוב "מצב התחלואה הכללית בישראל מאפשר הכרזה על האזור כאזור תיירות מיוחד לפי עמדת משרד הבריאות", אז משרד הבריאות יכול למשל להגיד שאילת רחוקה ממרכז הארץ, ולכן מצב התחלואה מאפשר את זה, לעומת משהו בלב הארץ שהוא לא מספיק מבודד, הוא לא מספיק אי, ויש גם עניין של פגיעה בזכויות, היקף הפעילות התיירותית.

גור בליי: אני חושב שיש כאן מספיק דרגות חופש, ואתם חייבים להיוועץ עם ראש הרשות המקומית.

גור בליי: זאת אומרת, בכל זאת נשארות לכם מספיק דרגות חופש.

קארין אלהרר: יאללה, הצבעה.

גור בליי: רגע, אנחנו עוד צריכים להציג את זה.

נינא כהן קרן: בשביל הפורמליות אמרנו שאנחנו נגיש הסתייגות לסעיף הזה, אני חושבת שאמרתי את זה לפני.

יעקב אשר: לכן אמרתי שאני לא מחכה להסכמתך.

מאיר יצחק הלוי: אדוני היושב-ראש, אני יכול לקבל הבהרה?

מאיר יצחק הלוי: אני לא משפטן, אבל האם אפשר לכתוב בסעיף 12(ב) שרק ובתנאי - -

יעקב אשר: מצדי כל מה שאתה מבקש.

מאיר יצחק הלוי: - - ורק אם יש שינוי לרעה בתחלואה בעיר אילת, להתייחס אל אילת כאי.

מאיר יצחק הלוי: אתה יורד לסוף דעתי?

מאיר יצחק הלוי: למה לא?

יעקב אשר: אני לא רוצה להסביר במקומם, אבל שהם יסבירו.

מאיר יצחק הלוי: אם אילת היא עיר ירוקה ושומרת על הירוק שלה.

יעקב אשר: אם כל הארץ אדומה בוהקת, אתה רוצה שאנשים יבואו מכל הארץ לאילת?

מאיר יצחק הלוי: רק אם הם מוכיחים שהם בריאים.

מאיר יצחק הלוי: אם העיר בריאה והוכיחה את עצמה כבריאה והיינו בריאים לאורך כל הדרך.

יעקב אשר: אתה לא רוצה שיעבור החוק.

יעקב אשר: מתקיפים אותי מאחורה ומקדימה.

סתיו קבלו: לגבי סגירה של האזור, סגירה הרמטית, וגם נבקש להגיש מטעם משרד התיירות חוות דעת לעניין הכלכלי.

גור בליי: לפני שנעבור ל-12ב, הייתה פנייה אתמול לגבי המשרד לביטחון פנים, לגבי 12א(ג) בראש עמוד 4, שגם השר לביטחון פנים יהיה אחד הגורמים שייוועצו אתו.

קארין אלהרר: למה?

סתיו קבלו: בהנחה שיש אפשרות לקריטריונים, אנחנו כן רוצים התייעצות של השר לביטחון פנים, כי המשטרה צריכה לקחת חלק בזה ולעניין הסגירה של האזור, זאת אומרת צריכה להיות סגירה שהיא סגירה הרמטית.

סתיו קבלו: אנחנו גם נבקש להגיש מטעם משרד התיירות חוות דעת לעניין הכלכלי.

גור בליי: לא, יש כבר עמדה של שר התיירות.

סתיו קבלו: לא עמדה של שר התיירות, חוות דעת מקצועית.

דודו קובנסיאנו: לא, לא צריך.

גור בליי: לא צריך, אז אנחנו נוסיף פה את השר לביטחון פנים.

אלי אבידר: למה?

אלי אבידר: למה צריך את ההתייעצות הזאת?

אלי אבידר: הוא גורם מקצועי?

אלי אבידר: אם ראש הממשלה יגיד לו לא, הוא יגיד: תתייעצו אתי והוא יגיד לא, מה נעשה?

אלי אבידר: בשביל מה להכניס עוד מחסום?

אלי אבידר: תזכור את המשפט הזה.

גור בליי: הייתה שאלה תוך כמה זמן תיכנס לתוקף ההכרזה, ה-24 שעות בעניין הזה.

יעקב אשר: דיברנו על זה בדיון הקודם?

גור בליי: לא, זה עלה בעקבות ההערות שישבנו עליהן לגבי זמן ההיערכות של ה-24 שעות ממועד ההכרזה ועד שהיא נכנסת לתוקף.

יעל עזריאלי: אולי נחזור לעמדות של השרים.

יעל עזריאלי: אם אפשר לדייק מבחינת הנוסח ולקבוע שהעמדה של כל שר תהיה לגבי התקיימותו של הקריטריון הרלוונטי למשרד שלו, למשל: המשרד לביטחון פנים רלוונטי לעניין הצבת מחסומים.

גור בליי: הובאו לפניו עמדות השר לביטחון פנים, שר הבריאות - - -

יעקב אשר: ברור, שלא יהיה מצב שהשר לביטחון פנים יחליט שזה לא אזור תיירות.

גור בליי: - - לעניין הנושאים המצויים בתחום אחריותם.

גור בליי: מבחינת זמן הכניסה - - -

יעקב אשר: גור, מה הבעיה בזמן הכניסה?

יעקב אשר: אנחנו מחפשים בעיות עכשיו או שיש בעיה?

גור בליי: עלה חשש מבחינת אנשים שהם בדרך ולא הספיקו לעשות את הבדיקה.

סתיו קבלו: החשש לא עלה לגבי אנשים בדרך, אלא לגבי אנשים שכבר הזמינו מראש.

גור בליי: הזמינו מראש ולא הספיקו לקבל תוצאות בדיקה.

סתיו קבלו: משרד התיירות מתנגד להרחבת הטווח שבו ההכרזה תיכנס לתוקף.

סתיו קבלו: אנחנו חושבים שברגע שאפשר לפתוח, צריך לעשות את זה מהר ככל הניתן.

סתיו קבלו: אנחנו חושבים שאפשר למצוא איזושהי פרוצדורה אחרת ל-24 שעות הנוספות הללו.

יעקב אשר: אז תשאיר 24 שעות.

אלי אבידר: חבר'ה, תקשיבו רגע, באתי מאבו דאבי.

אלי אבידר: אתה מגיע לאבו דאבי, לא משנה לאיזה מלון, אתה צריך להעביר בדיקה 48 שעות קודם.

אלי אבידר: אתה נכנס לשדה, לא הספקת לעשות בדיקה.

אלי אבידר: עושים לך בדיקה ואומרים לך: ארבע שעות תיכנס לחדר ואל תזוז.

אלי אבידר: תוך ארבע שעות יש תוצאה – או שדופקים לך בדלת ואומרים לך: בוא, אתה בבידוד, או שאתה ממשיך כרגיל.

אלי אבידר: לא צריך לעשות פה דוקטורט, אפשר ללמוד גם מאבו דאבי.

יעקב אשר: עד שנהיה אבו דאבי.

יעקב אשר: ..

קריאה: גם בהונג קונג - - -

אלי אבידר: ברור, רק אנחנו חושבים שאנחנו הגאונים.

אלי אבידר: יוצאים פה פרוטוקולים על פרוטוקולים.

יעקב אשר: הוועדה לא משנה את זה, נשאר 24 שעות.

גור בליי: 12ב.

גור בליי: (ב) חדלו להתקיים התנאים המפורטים בסעיף 12א(א), תבטל הממשלה את ההכרזה.

גור בליי: זה עניין נוסחי, על שאר הדברים דיברנו.

גור בליי: אנחנו עוברים לגורמים החריגים שיכולים להיכנס עם הבדיקות המידיות החינמיות, זה סעיף 12ד(ב)(2) – עשינו פה כמה שינויים קלים, שהם בהסכמת הממשלה:

לבקשת הוועדה: (ג) השתתפות בהלוויה, בברית מילה או בטקס חתונה של קרוב משפחה מדרגה ראשונה; זה הנוסח שדובר עליו אתמול עם נציגי הממשלה.

סתיו קבלו: אני רק אעדכן, שהגענו להסכמה בין המשרדים, שזה יהיה בידיים של הרשויות המקומיות.

סתיו קבלו: הן אלה שיתפעלו את המוקד, ובהנחיה של משרד התיירות.

יעקב אשר: משרד התיירות?

סתיו קבלו: כן.

יעקב אשר: לא רח"ל?

יעקב אשר: סגן ראש רח"ל, אני רואה שהולכים להתגשם לך כל החלומות.

יעקב אשר: ..

איתן יצחק: החלום שלנו הוא שהעיר אילת תשגשג ותפרח.

איתן יצחק: קונקרטית לסוגיה הזאת, הבהרתי היטב אתמול שהגענו למסקנה לגבי גוף ממשלתי שיהיה עין בוחנת ומסייעת לרשות המקומית.

איתן יצחק: הואיל וזאת גם המשימה שיזם והוביל משרד התיירות, הוא יכול בעתות מחלוקת להיות גורם מנחה.

איתן יצחק: במידה ולמשרד התיירות יהיו קשיים מסוימים לקבל החלטות, הוא יכול להתייעץ, כמובן עם רח"ל – זה כברירת מחדל כדי להכניס אותנו לתמונה – אבל כמובן, ככל שהוא יצטרך להיות שם, לשבת שם וכו' ולפתור מחלוקות, מזה ניסינו להימנע.

יעקב אשר: אני פשוט חוטף שוק כל פעם מחדש.

יעקב אשר: אני מבין את ההסכמה הממשלתית הזאת, וטוב למשרד הבריאות בעניין הזה, אין לו שום בעיה עם העניין, אבל אני חושב שמשרד התיירות הוא לא הגוף שמנחה עיר בשעת חירום.

יעקב אשר: אין לי בעיה שזה יהיה בשיתוף – אל תעני לי, אני אתן לך לענות, את יודעת, פה יש דמוקרטיה מיוחדת בוועדה הזאת – אני לא רוצה להטיל על רח"ל סתם דברים, אבל לפחות ההנחיה, גיבוש ההנחיות וליווי העניין יחד עם משרד התיירות.

יעקב אשר: אולי אין להם כוח האדם, למרות שיכול להיות להם הרבה כוח אדם אם הם רק ירצו, אבל סוכם שהרשות המקומית תעשה את זה; אבל רח"ל זה חלק אינטגרלי בסוג כזה של הסדרים.

יעקב אשר: מה לעשות, אני הפוליטיקאי שלא מבין כלום, אבל הייתי ראש עיר, אני יודע מה זה רח"ל, אז שייקח את זה משרד הביטחון בצורה אחרת, בזרוע אחרת, לא מעניין אותי, אבל לפחות ההנחיה.

יעקב אשר: בגלל שלמשרד התיירות יש מלונות הוא יודע להגיד להם דברים שקשורים לשעת חירום או להחלטות רפואיות אזרחיות של חירום?

יעקב אשר: אני לא מצליח להבין את ההסכמה הממשלתית הזאת, ואני אומר לכם שכנראה משרד הבריאות מכוון כולו רק למה שנאמר מכאן, מחברי הוועדה, ולא מסתכל ימינה ושמאלה בדברים שקורים לו מתחת לאף אתו יחד.

יעקב אשר: אני חושב שהדבר הזה הוא חסר אחריות, אבל אני אקבל את זה אם זאת עמדת המשרדים - תבטלו.

איתן יצחק: אני מקבל כל - - -

יעקב אשר: אבל אתם לא הייתם אף פעם ראש עיר, אתם לא מבינים במה מדובר, אתם לא מבינים כלום.

מאיר יצחק הלוי: כל מילה בסלע.

יעקב אשר: מה זה הדבר הזה?

יעקב אשר: הסכמתי, דיבר אתי משרד הביטחון, אמרתי: אוקי, אבל לפחות שההנחיות, הניסיון של רח"ל - - -

סתיו קבלו: אנחנו לא נתנגד שזה יהיה בתיאום עם רח"ל לעניין ההנחיות.

יעקב אשר: זה לא בתיאום, הפעילות בשטח תהיה של העירייה, ההנחיה וההכוונה תהיה של רח"ל ובתיאום – או בשיתוף – עם משרד התיירות, אבל רח"ל היא המובילה.

יעקב אשר: עם כל הכבוד, חבר'ה, מה קרה?

יעקב אשר: אני צריך להיות המקצועי?

יעקב אשר: אני הפוליטי.

יעקב אשר: הצליחו להוציא ממני היום את כל הטוב.

דודו קובנסיאנו: אני מציע לשמוע את עמדת רח"ל, אנחנו כמובן לא נתנגד לזה.

יעקב אשר: שתיקה כהודאה, נכון רח"ל?

איתן יצחק: שמעתי את דבריך באוזן קשבת.

איתן יצחק: אני עוד פעם אומר מה שאמרתי אתמול – ככל שבדקנו, מאפריל אנחנו מחזיקים את המושג "צורך חיוני אחר", כרגע במג'דל שמס, בבועיינה וכנראה בסוף שבוע זה גם בערים נוספות בצפון.

איתן יצחק: אנחנו עוסקים בזה יום יום, אין פה שום עניין של חירום או צורך חיוני.

איתן יצחק: לא עלה צורך חיוני אחד שהקשרו חירום מאז שאנחנו באפריל.

איתן יצחק: יש לנו כבר ניסיון של שבעה חודשים בעניין הזה.

איתן יצחק: ככל שאנחנו מבינים גם את האזור הזה שנקרא "אזור ירוק" - - -

יעקב אשר: אז לא תהיה לך עבודה, זה בסדר, מה הבעיה?

איתן יצחק: זה הניסיון המצטבר שלנו.

קארין אלהרר: לא הבנתי, הוא לא רוצה את האחריות?

איתן יצחק: אין עניין אחד של חירום, זה מה שאני מנסה להסביר מאתמול.

איתן יצחק: אם זה היה עניין של חירום, בשמחה היינו נמצאים שם מההתחלה.

יעקב אשר: אבל יש הרבה הנחיות שיכולות להיות על ממשק, לכן אני לא מבקש את המעורבות שלכם מול האזרחים ולא מול החלטות, אבל בהנחיה של הרשויות יש לכם את הניסיון שלאף אחד אין, עם כל הכבוד.

קארין אלהרר: אבל אם הוא לא רוצה לעשות את זה, הוא לא יעשה את זה.

איתן יצחק: הכנסתי פה סייג, שככל שנצטרך לסייע למשרד הבריאות בהכוונה, בהנחיה, נעשה את זה ולא נברח משם.

איתן יצחק: אם בסוף משרד התיירות צריך להוביל את הקשר היומי לגבי כניסות ויציאות - - -

יעקב אשר: חבר'ה, תחליטו מה שתחליטו, אין בעיה.

יעקב אשר: ממשלה יקרה, תחליטו מה שתחליטו - - -

איתן יצחק: - - - לכן ביקשנו שאם בכל זאת תרצו להוסיף סעיף, זה יהיה הסעיף שמקומנו לא ייפקד.

יעקב אשר: הממשלה רוצה לתת את הנוסח הסופי?

יעקב אשר: אתם מתנגדים לנוסח כפי שמופיע כרגע?

דודו קובנסיאנו: לא.

יעקב אשר: לא מתנגדים?

יעקב אשר: רח"ל, אתם מתנגדים לנוסח שכרגע מופיע?

גור בליי: היה נוסח שאתה הצעת בהתאם להנחיית רשות החירום הלאומית, בתיאום עם משרד התיירות.

יעקב אשר: אז תקרא עוד פעם.

יעקב אשר: תקשיבו טוב כולם ותגידו מי מתנגד.

גור בליי: הורדנו גם את הגורם הממשלתי, זה יהיה הכול באישור הרשות המקומית, שבתחומה חלה ההכרזה, בהתאם להנחיית רשות החירום הלאומית, בתיאום עם משרד התיירות, לפי נוהל שיפורסם לציבור.

יעקב אשר: נציג רח"ל, זה מקובל עליך?

איתן יצחק: - - - להחליף את זה, אבל אני אומר - - -

קארין אלהרר: מה זה הדבר הזה?

איתן יצחק: להחליף את זה, זאת עמדתי – להחליף את זה בתיירות ולהתייעץ עם רח"ל, ולא רח"ל הופכת להיות בחזית ומשרד התיירות מאחור.

יעקב אשר: תסתדרו.

דודו קובנסיאנו: מאחר שאלה שני הגופים בתיאום, שיישאר ככה בנוסח שגור הציע ונסתדר.

גאל אזריאל: מה שחשוב שההנחיה הכללית תהיה של משרד המשפטים, לא האישור הפרטני עצמו, כי זה פשוט יעכב - - -

יעקב אשר: בוודאי, האישור פרטני זאת הרשות, אני אומר את זה שש פעמים.

גור בליי: אולי נשאיר פה גם את הגורם הממשלתי, אם אתם תבחרו.

איתן גינזבורג: זה או-או.

גור בליי: לא לוותר על האפשרות שגם גורם ממשלתי יהיה.

יעקב אשר: מאה אחוז, תודה רבה איתן.

יעקב אשר: מה עוד נשאר לנו?

גור בליי: הדבר האחרון זה בתחתית עמוד 7 "על אף האמור בסעיף קטן (א)".

גור בליי: פה אנחנו מעגנים את מה שדובר אתמול בוועדה, מה שהוצג בוועדה לגבי המודל כשיש בעיה עם הבדיקות המהירות.

גור בליי: ההצעה היא לכתוב: "על אף האמור בסעיף קטן (א), אדם שהתקיים בו האמור בסעיף קטן (ב)" – התושבים או החריגים השונים, אלה שזכאים לבדיקות המידיות – "ובעת הגעתו לעמדת הבדיקה לא הייתה זמינה בדיקת קורונה מידית, יהיה זכאי להיכנס לאזור לאחר שביצע בעמדת הבדיקה בדיקת קורונה רגילה, ואם בדיקה כאמור אינה זמינה – יורשה להיכנס לאזור ללא בדיקה; לעניין זה, "בדיקת קורונה רגילה" – בדיקת קורונה שתוצאותיה אינן נמסרות באופן מידי".

גור בליי: זאת אומרת, אם אתה מגיע ואין בדיקות מידיות, עושים לך בדיקה רגילה ואתה נכנס.

גור בליי: אם אין גם בדיקה רגילה, אתה נכנס גם בלי - - -

יעקב אשר: קראנו את זה כבר אתמול.

יעקב אשר: נשאר עוד משהו?

קארין אלהרר: לא.

יעקב אשר: אני רוצה להצביע על ההסתייגויות ולא על החוק, כי אנחנו ביקשנו כינוס של ועדת הכנסת לגבי טענת נושא חדש.

קארין אלהרר: מקריאים את ההסתייגויות?

יעקב אשר: כן, מקריאים את ההסתייגויות, אבל אני מציע שניתן לאנשים להגיע, 5 דקות הפסקה.

יעקב אשר: גברתי היועצת המשפטית, נתחיל עם ההסתייגויות של - -

קארין אלהרר: - - קארין ויואב.

יעקב אשר: קארין ויואב ואלי, מי מציג אותן?

ניצן הורוביץ: אני מצטרף להסתייגויות.

יעקב אשר: וניצן גם מצטרף.

קארין אלהרר: הסתייגות ראשונה – סעיף 12א(א)(1) - להשמיט את הסיפא, במקום המילים "וכן נמוכה ביחס לרמת התחלואה הכללית בישראל...

קארין אלהרר: ומצב התחלואה" וכו' עד "עמדת משרד הבריאות" – יבואו "רמת התחלואה בנגיף הקורונה באותו אזור ובסביבתו נמוכה באופן משמעותי".

קארין אלהרר: צריך להתייחס לדברים לא ביחס למדינה, אלא אם זה נמוך, זה נמוך, לא צריך להסתכל על כל המדינה.

קארין אלהרר: ההסתייגות השנייה – יעקב, אדוני היושב-ראש, אנחנו נמתין, קח את הזמן יעקב – בסעיף 12ג(א) אחרי המילים "של מתקני האירוח כאמור", יבואו המילים "כמו גם מתחמי הסעדה, לרבות מסעדות, חנויות הרחוב והאטרקציות בעיר, והכול לפי תנאי התו הסגול".

קארין אלהרר: פה חשוב לי להסביר, אדוני היושב-ראש, אנחנו גוזרים גזירה מאוד משמעותית על תושבי העיר.

קארין אלהרר: העיר תוגדר כסוג של עיר סגורה.

קארין אלהרר: על מנת לשמור על רמת תחלואה נמוכה, אנחנו סוגרים את העיר, ואנחנו עושים את זה לא רק כדי שיפעלו בתי המלון – גם, אלא גם כדי שהעיר תוכל לחזור לחיות.

קארין אלהרר: אם אורח מתל אביב או מכל מקום אחר שוקל אם להגיע לאילת, הוא לא לוקח כשיקול יחיד איפה הוא יישן, הוא רוצה ליהנות, זו חופשה.

קארין אלהרר: לכן יש חשיבות גדולה לפתיחת כל האטרקציות, המסעדות, על פי התו הסגול, על פי הכללים הנהוגים.

קארין אלהרר: תודה.

יעקב אשר: למי עוד יש הסתייגויות?

קארין אלהרר: ליואב.

יעקב אשר: חשבתי שהיא החזנית, גם שלך.

קארין אלהרר: אני חזנית זמנית, חזנית לשעתו.

קארין אלהרר: ..

יעקב אשר: רק בקצרה אם אפשר.

יואב סגלוביץ': הכול יהיה בקצרה.

יואב סגלוביץ': אחרי שלושה ימים שאנחנו יושבים פה, הקצרה שלנו תהיה קצרה.

יואב סגלוביץ': אני רוצה להשוות את אילת לאי ביוון, ולשם העניין הזה צריך לעשות שני דברים.

יעקב אשר: לא טוב עכשיו, יוון מתנדנדת.

יואב סגלוביץ': יוון מתנדנדת, אבל דווקא טוב שאתה אומר את זה, בגלל זה אני צריך להאריך.

יואב סגלוביץ': אם אתה טס עכשיו ליוון, אתה מסתובב שם חופשי, חוזר לארץ חופשי, והיא לא אי ולא נעליים.

יואב סגלוביץ': נכון שהיא אי ביוון, אבל אין שום פיקוח ושום בקרה.

יואב סגלוביץ': פה עושים פיקוח ובקרה מאוד אפקטיבי על העיר אילת, אין יוצא ואין בא.

יואב סגלוביץ': מי שנכנס פנימה, חייב להביא בדיקת קורונה.

יואב סגלוביץ': רמת התחלואה נמוכה שם וגם במועצה אזורית חבל אילות, ולכן צריך לאפשר את הדבר הזה, ובהמשך למה שאמרה קארין, לפתוח את כל העיר אילת כאי ירוק.

יואב סגלוביץ': יהיו בעיות?

יואב סגלוביץ': תהיה לממשלה סמכות לסגור, אבל עכשיו צריך לפתוח את הכול, לא רק המלונות.

יואב סגלוביץ': עם כל הכבוד למלונות, המוקד של החוק הזה הוא העיר אילת, לא רק המלונות.

יואב סגלוביץ': נכון שהמלונות הם חלק, אבל הם חלק מאוד מסוים.

יואב סגלוביץ': יש אחוז גבוה שעובד במקומות אחרים ולכן היא אי, היא צריכה להתנהג כמו אי וכל החוק הזה בונה אותה כמו אי, ולכן צריך לפתוח אותה לחלוטין.

יואב סגלוביץ': אני מתייחס לסעיף 2, סעיף 12א(ו), אני מבקש שייכנס פה התיקון שהכול יבוא באישור ועדת החוקה, חוק ומשפט.

יואב סגלוביץ': מי שהיה צריך להבין ולראות כמה היא חשובה, היה צריך לראות כמה היא חשובה בשלושה ימים האחרונים.

גור בליי: יואב, אני רוצה לחדד, זה לא להשמיט את 12ד(ב)(1), אלא אתה אומר - -

קארין אלהרר: - - להוסיף (ו).

גור בליי: אבל שהתושבים יוכלו להיכנס חופשי?

תמי סלע: הנוסח שהוגש מדבר על אישור רק להארכה, לא להכרזה המקורית, על זה מדובר?

יואב סגלוביץ': לא, אני מדבר על ההארכה.

יואב סגלוביץ': הסעיף האחרון זה סעיף 12ד.

יואב סגלוביץ': אני מבקש להשמיט את סעיף 12ד(ב)(1), ואני פה רוצה לנמק.

יואב סגלוביץ': נכון, אנחנו עוזרים לעיר, אבל יש תושבים בעיר הזאת.

יואב סגלוביץ': אי אפשר להשית עליהם את הסגר כמו שהוא מוטל פה כאילו הם תיירים, הם לא תיירים.

יואב סגלוביץ': ה-72 שעות האלה שמונחות על כל תייר צריכים לעשות פה הנחה לאילת מהסיבה הפשוטה, האפידמיולוגית, העיר הזאת היא עיר נקייה מקורונה, ולכן בשל העובדה הזאת, צריך להחליט שזה לא 72 שעות, לתת לתושבי האזור תנועה חופשית ולעשות בקרה, כמו שהיא היום.

יואב סגלוביץ': דרך אגב, היום תושבים נכנסים ויוצאים.

יואב סגלוביץ': הבעיה היא אלה שנכנסים, המסות הגדולות, לא העיר אילת.

יואב סגלוביץ': אי אפשר מצד אחד לתת כאילו חופש לאילת ולהכניס את התושבים לסוג של סגר, אותם ואת תושבי חבל אילת.

יואב סגלוביץ': לכן יש להשמיט את הדבר הזה.

יואב סגלוביץ': תודה.

גור בליי: אני רק מציין לפרוטוקול שנתקן את זה בנוסח כי זה לא אשמתה, אלא פשוט נכניס את מה שאתה רוצה, שהם יוכלו להיכנס באופן חופשי.

תמי סלע: פטורים מבדיקה.

יואב סגלוביץ': מקבל.

יעקב אשר: אז ממילא ההסתייגות מתייתרת?

גור בליי: לא, ננסח אותה ברוח מה שיואב הציע.

יעקב אשר: את ההסתייגות?

גור בליי: כן, לא עכשיו.

יעקב אשר: היא כבר הוקראה.

גור בליי: המהות תעבור למליאה.

יואב סגלוביץ': המהות היא לאפשר תנועה חופשית לתושבי אילת והאזור.

יעקב אשר: נמצאת אתנו בזום איילת שקד, ניתן לה שנייה ואחר כך קרעי.

איילת שקד: תודה.

איילת שקד: יש לי כמה הסתייגויות, שכבר התקבלו אז אני אוותר עליהן.

איילת שקד: אומר רק את אלה שלא התקבלו.

איילת שקד: אני רוצה להוסיף על מה שאמרו חבריי קודם, כן עם הכרזה על אזור תיירות מיוחד, תותר באזור זה פתיחתם של עסקי תיירות נלווים, לרבות עסקי מסעדה, אטרקציות תיירותיות.

איילת שקד: 12ג(א), אין טעם, בטח לא בחורף, לפתוח את אילת רק עם המלונות והבריכות.

איילת שקד: גם ככה רוב האנשים לא ילכו לבריכה בחורף.

קארין אלהרר: נכון.

איילת שקד: אם היא ירוקה, צריך לפתוח את הכול, זה בדיוק מה שיואב אמר.

איילת שקד: אני מצטרפת להסתייגות של יואב על תושבי אילת.

איילת שקד: תושבי אילת – לא צריך להשית עליהם את מה שמשיתים על המתארחים האחרים.

איילת שקד: האחריות של ראש העיר לדאוג שהעיר תישאר ירוקה – אפשר לעודד את התושבים לעשות בדיקות, אבל זה לא צריך להיות תנאי שלהם להיכנס לעיר מגוריהם, זה לא הגיוני בשום צורה.

איילת שקד: דבר אחרון, התרת כנסים והופעות במלונות.

איילת שקד: דיברו אתי בעלי מלונות.

איילת שקד: אני רוצה להבין למה זה לא הגיוני, אם יש מלון שאפשר יהיה לעשות בו גם כנס.

איילת שקד: הרי אנשים מתכנסים בחדר האוכל, אז מה זה משנה אם יהיה כנס, כמובן לפי תו סגול, עם מרחקים, עם מספר אנשים מסוים, אבל שאפשר יהיה להביא לאילת גם מקומות עבודה שיהיה להם שווה לפתוח.

אוסנת הילה מארק: עכשיו את פותחת את אילת לחתונות באילת.

גור בליי: אני רק מבהיר בהמשך למה שאמרה חברת הכנסת שקד, שהסתייגויות 1 ו-3 של ימינה בעצם התקבלו כבר בנוסח.

איילת שקד: נכון, הן התקבלו, אז נשארנו עם שלוש אחרות.

איילת שקד: יעקב, אני כן רוצה לשמוע את דעת חברי הוועדה על כנסים והופעות.

איילת שקד: כנסים זה אחד התמריצים הכי גדולים להגיע לאילת.

יעקב אשר: בתוספת שלנו שאנחנו הצענו כוועדה מדובר על פתיחת עסקים וכו', מופיעים גם אירועים, לא זוכר את ההגדרה.

יעקב אשר: לכן מבחינתנו זה כולל את הכול, כולל כמובן את בתי המלון.

יעקב אשר: בבקשה, הסתייגויות של חבר הכנסת קרעי.

שלמה קרעי: העובדה שהוועדה הכניסה את האפשרות לממשלה לקבל החלטה, זה מצוין, ואני סומך על ראש העיר שידאג שזה אכן יקרה והכול מתייתר כאן.

שלמה קרעי: אבל בכל זאת לפתוח בתי מלון בלי לאפשר לפחות את האטרקציות בתוך המלון לאורחי המלון בלבד, זה משהו שהוא לא לעניין, ולכן אני מוסיף כאן בסעיף 12ג(א), אחרי המילים "בתחומם של מתקני האירוח כאמור", "וכן יותרו כנסים והופעות בתחומם של מתקני האירוח לאורחי המלון".

יעקב אשר: תודה רבה.

יעקב אשר: אלי אבידר ביקש הסתייגות.

אלי אבידר: יש לנו חמש הסתייגויות, אני רק אציין שתיים.

יעקב אשר: הן הוגשו?

פי החוק: אחת, אחרי עין בוקק, חמי זוהר להכניס את העיר טבריה בכל ההקשרים של החוק.

שלמה קרעי: אורחי המלון גם ככה נמצאים ביחד.

אוסנת הילה מארק: אתה אומר גם ככה הם באים – אז הם יתחתנו.

שלמה קרעי: בחדר אוכל הם יכולים להתחתן, בחדר אוכל הם לא יכולים?

שלמה קרעי: בחדר אוכל מותר גם ככה עכשיו.

אלי אבידר: ההסתייגות הראשונה להכניס את העיר טבריה בכל ההקשרים של החוק.

אלי אבידר: לאחר מכן בהסתייגות מספר 4, מדובר כאן על כך שהממשלה תודיע לוועדת החוקה בסמוך ככל האפשר – אנחנו רוצים שזה יהיה לפני, כדי שזו לא תהיה ועדת חוקה בדיעבד.

יעקב אשר: זהו?

יעקב אשר: אלה החמש?

אלי אבידר: אלה החמש.

תמי סלע: קרוב משפחה?

אלי אבידר: אני לא מציין את כולם כדי לא לקחת שעה, הוא ביקש קצר.

אלי אבידר: אני מציין שני נתונים.

יעקב אשר: אני חייב להקריא?

תמי סלע: הוא רוצה להצביע על זה.

יעקב אשר: אפשר להצביע על זה לפי סעיפים.

אלי אבידר: בוודאי.

יעקב אשר: מאה אחוז.

יעקב אשר: עוד מישהו עם הסתייגויות?

נינא כהן קרן: אנחנו רצינו להגיש הסתייגות לתיקון סעיף 4.

אלי אבידר: יש לכם מכתב של השר?

נינא כהן קרן: המכתב יוגש בכתב ובחתימת השר מיד אחרי.

אלי אבידר: אם אין לכם מכתב של השר - - -

קארין אלהרר: לא, הם צריכים על נושא חדש.

גור בליי: ההסתייגות תצורף לנוסח, רק אם השר "העבירה לוועדה בחתימתו כל עוד הצעת החוק לא הונחה על שולחן הכנסת".

אלי אבידר: אפשר גם את זה בדיעבד...

יעקב אשר: אין בעיה, בבקשה.

אלי אבידר: מה, יעקב?

יעקב אשר: אני ג'נטלמן.

קארין אלהרר: אבל זה לא על פי התקנון.

אלי אבידר: זה לא על פי התקנון, מה זה ג'נטלמן?

קארין אלהרר: אתה צריך מכתב.

יעקב אשר: אני ג'נטלמן, כי אני מכבד את היועץ המשפטי שלי, כי אם זה לא היה לפי התקנון, הוא היה צועק.

גור בליי: אני אסביר, לפי התקנון סעיף 86(ב)(2), אפשר להציע הסתייגות – גם נציג הממשלה יכול לעשות את זה, אבל הוא צריך להעביר אל הוועדה בחתימתו, כל עוד הצעת החוק לא הונחה על שולחן הכנסת.

יעקב אשר: בסדר, הוא יכול להעביר את זה גם אחר כך.

נינא כהן קרן: אנחנו נבקש למחוק את התיקון לסעיף 4.

נינא כהן קרן: אנחנו הסברנו שזה עדיין לא בשל ודורש עוד עבודה מאומצת ורבה.

קארין אלהרר: זאת ההסתייגות?

קארין אלהרר: זה לא בשל?

נינא כהן קרן: ההסתייגות היא התוספת לתיקון לסעיף 4.

נינא כהן קרן: הנימוק להסתייגות זה כל מה שטענו קודם, זה לא בשל, אי אפשר לעשות את זה בצורה כזאת.

נינא כהן קרן: ההסתייגות השנייה היא לגבי התיקון של הוועדה לסעיף 12א בהצעת החוק, שמתייחס גם להכרזה על אזורים נוספים וכנגזרת מזה גם הקריטריונים הנוספים (4), (5) ו-(6).

נינא כהן קרן: ההסתייגות האחרונה היא לעניין 12ה להצעת החוק.

יעקב אשר: פתיחת העסקים, איך ניחשתי?

נינא כהן קרן: ההצעה נוגעת לפתיחת העסקים.

יעקב אשר: תודה רבה.

יעקב אשר: אנחנו נעבור להצבעה על ההסתייגויות.

גור בליי: לפני זה, יש קריטריון נוסף שנתבקש להוסיף, אני צריך להגיד את זה לוועדה.

גור בליי: לבקשת הממשלה, הם הציעו בהפסקה בין לבין, שנוסיף קריטריון כשבוחרים על איזה אזור להחיל את זה, שהתועלת הכלכלית לאזור וסביבתו כתוצאה מההכרזה עולה על הסיכון להגברת היקף התחלואה כתוצאה ממנו.

אלי אבידר: מי יבין את זה?

קארין אלהרר: נו, באמת.

אלי אבידר: איך תעשה את זה?

אלי אבידר: מה זה פה עכשיו, שיעור בסטטיסטיקה והסתברות?

קארין אלהרר: מה נראה להם?

יעקב אשר: לא "עולה", אפשר מילה אחרת.

אלי אבידר: בוא תפתור לי את הבעיה איך 40 חולים הפכו להיות מגיפה, ואחרי זה תגיד לי הסתברות של - - -

גור בליי: תציגו את זה, זאת הבקשה שלכם.

שי סומך: בסופו של דבר, התנאים שקבועים היום בנוסח שמונח בפני הוועדה לא מבטאים בצורה טובה את הסיכון הבריאותי.

שי סומך: מה שצריך זאת השאלה כמה האזור מבודד לעומת האזורים האחרים, דברים שמתקיימים למשל באילת ובים המלח.

שי סומך: התוספת - - -

יעקב אשר: הבנו.

יעקב אשר: אני יודע שחבריי כעסו אלי, לא "עולה", אלא משמעותי אל מול ההיקף.

קארין אלהרר: מה ההיגיון?

יעקב אשר: עזבי עכשיו את ההיגיון, תסתכלי על השעון.

קארין אלהרר: עזבי היגיון...

יעקב אשר: אני מציע, אתם יכולים חופשי, אבל זאת ההצעה שלי.

קארין אלהרר: לא, תסביר לנו.

יעקב אשר: אני אסביר לך את זה אחרי הישיבה?

קארין אלהרר: יעקב, באמת די.

יעקב אשר: אין לי מה להסביר על זה.

קארין אלהרר: אפשר גם לא לקיים דיון בוועדה, תסביר לי אחרי שיחוקק.

יעקב אשר: הטענה העיקרית שלהם הייתה שאנחנו לקחנו מדברי ההסבר את הנקודות שהם הסבירו לנו, אבל כשיושבת הממשלה, היא מסתכלת על שיקולים רחבים יותר.

יעקב אשר: לא נוכל להיכנס לכל השיקולים.

יעקב אשר: לכן אני שוב אומר, כי אלה כוונותיי – כוונותיי הן להטיב עם העניין הזה ולא להיות כוחני.

יעקב אשר: אני חושב שהדבר הזה נותן את שיקול הדעת.

יעקב אשר: אנחנו מתווים, הרי גם לא חייבנו את הממשלה בצורה ברורה, ואנחנו גם יודעים שאין הרבה אזורים בארץ שיוכלו להחיל את זה.

יעקב אשר: כדי שלא יהיה אפילו אחד שיקופח, עשינו את מה שעשינו.

יעקב אשר: תנו בי אמון, בואו נלך עם זה הלאה.

יואב סגלוביץ': אתה שר הבריאות?

יעקב אשר: אני לפעמים גם שר הבריאות.

יעקב אשר: ..

יעקב אשר: אני רוצה לעבור להצבעה, בואו נעבור על ההסתייגויות, תקרא בבקשה מספרים.

גור בליי: להסתייגות הראשונה של הממשלה לסעיף 4, אנחנו לא יכולים להצביע עד שלא הוכרע נושא חדש, כל שאר הדברים אפשר.

יעקב אשר: ברור.

יעקב אשר: אנחנו גם לא מצביעים על החוק עד שלא - - -

יואב סגלוביץ': על החוק, אבל אפשר פה להצביע - -

יעקב אשר: - - לא, על ההסתייגות שקשורה לזה גם לא.

יואב סגלוביץ': אני צריך לחזור עוד פעם להצביע?

יעקב אשר: לא, נעשה את זה ביחד.

יעקב אשר: חבר'ה, השעון, בבקשה.

תמי סלע: הסתייגויות 1, 2 ו-3 נוסחו כהסתייגות אחת לכל הנושא של העיר טבריה, זאת אותה הסתייגות.

תמי סלע: זה כבר הוצג.

יעקב אשר: כל ההסתייגויות הוצגו.

תמי סלע: אבל צריך להצביע עליהן יחד, כי זאת תהיה הסתייגות אחת לעניין טבריה.

יעקב אשר: שלוש הסתייגויות של ישראל ביתנו, 1, 2 ו-3 שכוללות את הכול, מי בעד?

יעקב אשר: הצבעה לא אושר.

אלי אבידר: אתה לא רוצה את טבריה, יעקב?

אלי אבידר: יעקב, למה הצבעת נגד?

אלי אבידר: אתה לא רוצה את טבריה?

אלי אבידר: אני לא מבין.

אלי אבידר: ברצינות אני שואל, אתם לא רוצים את טבריה?

יעקב אשר: באת מדובאי לעשות עליי סיבוב, הלאה.

אלי אבידר: מאבו דאבי, רק תגיד לי למה אתה לא רוצה את טבריה.

יעקב אשר: ההסתייגות לא התקבלה.

תמי סלע: הסתייגות מס' 4 של ישראל ביתנו, לפני ההכרזה שהכול יגיע לוועדה.

אלי לנקרי: שהממשלה תודיע לוועדת חוקה, חוק ומשפט טרם ההכרזה.

קארין אלהרר: לפני.

יעקב אשר: אבל לא ביקשתי לחזור, אפשר להצביע?

יעקב אשר: מי בעד?

קארין אלהרר: בעד.

יעקב אשר: מי נגד?

אלי אבידר: לא, אתה אלוף... בתור יושב ראש ועדה, אתה לא רוצה שיבואו אליך?

אלי אבידר: הצבעה אושר.

יעקב אשר: סליחה, אתן לא נשארות להצבעה?

מיכל וונש: כרגע לא.

אלי אבידר: ההסתייגות עברה, מה קרה?

קארין אלהרר: כחול לבן – אפילו על החוק שלהם.

אלי אבידר: תגמור, תעשה את ההצבעה.

קארין אלהרר: מה זה?

אלי אבידר: תעשה את ההצבעה.

אלי אבידר: ריבונו של עולם, מה זה?

יעקב אשר: רגע, אני אשאל מי נגד.

אלי אבידר: לא, לא, ההסתייגות עברה.

יעקב אשר: אני שואל מי נגד.

אלי אבידר: לא, לא, ההסתייגות עברה, אתה לא יכול להגיד לה "מה אתם הולכים?".

יעקב אשר: רגע, היא עוד לא עברה עוד, כי לא שאלתי מי נגד, מי נגד?

אלי אבידר: לא, אתה אמרת מי נגד והצביעו שניים וזה עבר.

יעקב אשר: לא, לא הצביעו.

יעקב אשר: הצביעו שניים?

אלי אבידר: כן.

יעקב אשר: אני לא אמרתי, לא אני.

ניצן הורוביץ: מי נגד?

ניצן הורוביץ: שניים.

אלי אבידר: שניים, עבר.

אלי אבידר: קדימה.

יעקב אשר: מי נגד?

יעקב אשר: לא, לא, הנה מצביעים.

יעקב אשר: אני לא אמרתי "מי נגד?".

אלי אבידר: אמרת מי נגד, תבדוק את ההקלטה עכשיו.

אלי אבידר: יעקב, אתה ממשיך לדבר כדי שייכנסו עכשיו.

אלי אבידר: אתה אמרת "מי נגד?".

מיכל וונש: יצאנו רגע לקרוא לחברת הכנסת - - -

אלי אבידר: זה לא משנה לאן יצאתם, הייתה הצבעה.

קארין אלהרר: הייתן צריכות לצאת שתיים.

יעקב אשר: אני מבקש רביזיה.

קארין אלהרר: זה עבר.

גור בליי: זה עבר, ההסתייגות עברה.

יעקב אשר: ההסתייגות עברה, אני מבקש רביזיה.

קארין אלהרר: זה לא היה הגון.

אלי אבידר: זה לא היה הגון.

יעקב אשר: האמת היא שאני לא זוכר שאמרתי - -

אלי אבידר: לא, אין פה אמת.

יעקב אשר: - - אבל יכול להיות.

יעקב אשר: יש פה אמת.

קארין אלהרר: בסדר, מאמינה.

יעקב אשר: ברגע שאמר לי מנהל הוועדה שאני אמרתי בקולי, אני לוקח את זה ומבקש גם את סליחת החברים, אין לי בעיה, מודה ועוזב ירוחם.

קארין אלהרר: ירוחם, ירוחם.

עינב קאבלה: אדוני היושב-ראש, אפשר התייעצות סיעתית בבקשה?

יעקב אשר: כן, אי אפשר באמצע ההצבעה?

אלי אבידר: אי אפשר באמצע ההצבעה.

אלי אבידר: פתח לנו את התקנון, גור, תקרא לנו מה כתוב בתקנון.

גור בליי: אי אפשר באמצע.

עינב קאבלה: אי אפשר כרגע?

גור בליי: לא בזמן ההצבעות.

יעקב אשר: היושב-ראש יכול רגע דקה לדעת מה קרה?

יעקב אשר: בואו לפה שנשמע.

אלי אבידר: אנחנו באמצע ההצבעות.

יעקב אשר: אני יודע.

גור בליי: הסתיימה ההצבעה.

גור בליי: בין הצבעה להצבעה הוא יכול לעשות הפסקה.

יעקב אשר: אני מכריז על הפסקה של שתי דקות – לא התייעצות סיעתית, כדי לא לפגוע בתקנון.

תמי סלע: הסתייגות מס' 5 לא הוצגה, אז אני אקרא אותה:

תמי סלע: בהוספת סימן ב'1 בסעיף 12ד(ב)(1) לחוק העיקרי, לאחר המילים "הוא מתגורר באזור התיירות המיוחד או בסביבת האזור", יבואו המילים: או קרוב משפחה או מקרבה ראשונה מתגורר שם.

תמי סלע: זה נועד לתת את הזכות - - -

אלי אבידר: לילדים ולקרבה מדרגה ראשונה של האנשים שם.

יעקב אשר: מי בעד?

יעקב אשר: מי נגד?

קארין אלהרר: בעד.

איילת שקד: אני גם בעד.

יעקב אשר: את לא יכולה להצביע, אמרתי לה בבוקר.

קארין אלהרר: איילת תשלחי נציג.

איילת שקד: מה, אי אפשר להצביע מהזום?

יעקב אשר: תקראי את החוק.

יעקב אשר: לא אושרה.

יעקב אשר: ההסתייגות לא התקבלה.

אלי אבידר: כמה היו נגד?

אלי אבידר: אסף, כמה היו נגד?

אסף פרידמן: חמישה.

יעקב אשר: אתה לא רואה פה את תהלה.

יעקב אשר: ההסתייגות לא התקבלה.

תמי סלע: כנסים והופעות לאורחי המלון, של קרעי.

יעקב אשר: מי בעד ההסתייגות של חבר הכנסת קרעי?

ניצן הורוביץ: אני בעד קרעי, אני בעד כי זו הסתייגות נכונה.

קארין אלהרר: בעד.

יעקב אשר: מי נגד?

יעקב אשר: הצבעה בעד – 4 נגד – 5 לא אושרה.

יעקב אשר: ארבעה בעד, חמישה נגד – ההסתייגות לא התקבלה.

קארין אלהרר: מי הצביע בעד?

יעקב אשר: מה את עושה?

יעקב אשר: לא יהיה חוק, עוד חמש דקות נגמרות השאילתות, עיקר וטפל.

יעקב אשר: יש עוד משהו?

תמי סלע: זאת אותה הסתייגות של סיעת ימינה על כנסים, אבל זאת אותה הסתייגות.

ניצן הורוביץ: גם מגיש ההסתייגות לא כאן, אז איזה מן צורה זאת?

יעקב אשר: נכון, אתה צודק.

תמי סלע: הסתייגות מס' 2 של סיעת ימינה.

יעקב אשר: ההסתייגות מס' 2 של סיעת ימינה, מי בעד?

קארין אלהרר: בעד.

יעקב אשר: מי נגד?

יעקב אשר: הצבעה לא אושרה.

יעקב אשר: ההסתייגות לא התקבלה.

אסף פרידמן: מס' 4 של ימינה.

גור בליי: זה של קרעי.

תמי סלע: יש לנו הסתייגויות של קארין אלהרר, יואב סגלוביץ וניצן הורוביץ.

תמי סלע: הסתייגות מס' 1 של חבר הכנסת סגלוביץ, אלהרר והורוביץ.

יעקב אשר: מי בעד?

קארין אלהרר: בעד.

יעקב אשר: מי נגד?

יעקב אשר: הצבעה לא אושרה.

יעקב אשר: חמישה נגד.

יעקב אשר: ההסתייגות לא עברה.

יואב סגלוביץ': תהלה, אני לא רואה אותך.

יעקב אשר: כן, תתמרכזי.

אלי אבידר: אף אחד לא רואה את תהלה.

תמי סלע: אני ממשיכה באותה רשימה, הסתייגות מס' 2.

יעקב אשר: מי בעד ההסתייגות?

קארין אלהרר: בעד.

יעקב אשר: מי נגד?

תמי סלע: הסתייגות מס' 2.

תמי סלע: הצבעה לא אושרה.

יעקב אשר: ההסתייגות לא התקבלה.

תמי סלע: הסתייגות מס' 3.

קארין אלהרר: בעד.

יואב סגלוביץ': זאת פתיחת העסקים באילת, תחשבו טוב לפני שמצביעים.

קארין אלהרר: באמת תחשבו טוב.

יעקב אשר: פתרנו את זה בתוך החוק.

יעקב אשר: מי נגד?

יעקב אשר: פתרנו את זה בחוק.

קארין אלהרר: לא פתרנו את זה.

יואב סגלוביץ': לא פתרתם.

יעקב אשר: אני שואל מי נגד ההסתייגות.

יואב סגלוביץ': נגד פתיחת העסקים באילת.

יואב סגלוביץ': הצבעה לא אושרה.

יעקב אשר: חמישה נגד.

יעקב אשר: הם לא נגד, תאמין לי שהם עזרו ואיתן גינזבורג - - -

יואב סגלוביץ': הם נגד פתיחת העסקים באילת.

יעקב אשר: אל תעשו פוליטיקה.

יואב סגלוביץ': אני אעשה לך פוליטיקה, כי כל החוק הזה פוליטיקה.

יואב סגלוביץ': כל החוק הזה פחדנות.

יעקב אשר: לא חכם, כי הוא יחזור היום בלי חוק.

יואב סגלוביץ': אתה נגד פתיחת העסקים באילת.

יואב סגלוביץ': אתה נגד פתיחת העסקים.

יואב סגלוביץ': אתה נגד יעקב?

יואב סגלוביץ': אם אתה נגד, תצביע פעם אחת בעד.

יעקב אשר: נו באמת, לך זה לא מתאים.

יואב סגלוביץ': לא מתאים?

יואב סגלוביץ': אני שלושה ימים מסביר לך, אתה עושה לי עם הראש כן ומצביע הפוך.

תמי סלע: הסתייגות מס' 4 לגבי פטור מבדיקה - - -

יעקב אשר: מס' 4, מי בעד?

קארין אלהרר: בעד.

יעקב אשר: הקריאו את הכול.

תמי סלע: אני רק אומרת שאל ההסתייגות הרביעית הזאת הצטרפה גם חברת הכנסת שקד.

יעקב אשר: להצטרף גם לשקד, מי בעד ההסתייגות?

קארין אלהרר: בעד.

יעקב אשר: מי נגד?

יעקב אשר: הצבעה לא אושרה.

יעקב אשר: ההסתייגות לא התקבלה.

גור בליי: יש שתי הסתייגויות של משרד הבריאות.

יעקב אשר: מי בעד הסתייגות - - -

קארין אלהרר: לא, עוד אין נושא חדש.

גור בליי: על הסתייגות 1 אנחנו לא יכולים להצביע.

יעקב אשר: על 1 אנחנו לא מצביעים.

גור בליי: אנחנו מצביעים על הסתייגות 2 של משרד הבריאות – נגד הוספת אזורים נוספים והקריטריונים שקשורים לזה.

יעקב אשר: יש עכשיו שלוש הסתייגויות של משרד הבריאות, הראשונה אנחנו לא יכולים לדון כי מחכים להחלטת ועדת הכנסת.

יעקב אשר: אנחנו מעלים את ההסתייגות השנייה.

יעקב אשר: מי בעד ההסתייגות השנייה של משרד הבריאות?

גור בליי: על הוספת אזורים נוספים.

גור בליי: הצבעה לא אושרה.

יעקב אשר: בעד – אף אחד.

יעקב אשר: מי נגד?

קארין אלהרר: נגד.

יעקב אשר: לא התקבלה.

יעקב אשר: הסתייגות 3.

גור בליי: לגבי שיקול דעת בפתיחת עסקים.

יעקב אשר: מי בעד?

יעקב אשר: הצבעה לא אושרה.

יעקב אשר: בעד – אף אחד.

יעקב אשר: מי נגד?

קארין אלהרר: נגד.

יעקב אשר: לא התקבלה.

יעקב אשר: תמו כל ההסתייגויות.

יעקב אשר: יש רביזיה שלי על הצבעה שנייה, שהיא הסתייגות 4 של ישראל ביתנו.

יעקב אשר: אנחנו נקבע – לאיזה שעה?

אלי אבידר: אחרי המליאה.

גור בליי: לא, אסור לך.

קארין אלהרר: יש מליאה.

יעקב אשר: אלא אם כן חברי הוועדה יסכימו קודם.

ניצן הורוביץ: אני מסכים.

קארין אלהרר: לא, יש חקיקה.

יעקב אשר: תעשו התייעצות סיעתית.

ניצן הורוביץ: חבל על החוק.

יעקב אשר: עוד חצי שעה.

אלי אבידר: תעשה הצבעה עכשיו – רביזיה, בוא נגמור עם זה.

גור בליי: זה על דעת כל חברי האופוזיציה?

קארין אלהרר: כן.

אלי אבידר: כל חברי האופוזיציה הנוכחים.

גור בליי: ניצן, זה מקובל גם עליך?

ניצן הורוביץ: כן.

יעקב אשר: אני מעלה ברביזיה את סעיף מס' 4 בהסתייגויות, שהיה ההצבעה השנייה.

יעקב אשר: מי בעד הרביזיה?

קארין אלהרר: הסתייגות 4.

יעקב אשר: מי נגד?

קארין אלהרר: נגד.

קארין אלהרר: הצבעה אושרה.

יעקב אשר: הרביזיה התקבלה.

גור בליי: ועכשיו אתם צריכים להצביע על ההסתייגות.

גור בליי: ההסתייגות נפתחה מחדש לדיון.

יעקב אשר: מי בעד ההסתייגות שנפתחה מחדש לדיון?

קארין אלהרר: בעד.

יעקב אשר: מי נגד?

יעקב אשר: הצבעה בעד – 5 נגד – 6 לא אושרה.

יעקב אשר: חמישה בעד, גם סופר.

יעקב אשר: שישה נגד.

יעקב אשר: ההסתייגות לא התקבלה.

יעקב אשר: אנחנו מחכים לנושא חדש ונודיע לכם בהתראה קצרה, ואז תהיה הצבעה על כל החוק.